**PLAN I PROGRAM NASTAVE I UČENJA**

**BOSANSKI JEZIK I KNJIŽEVNOST**

**ZA ČETVRTI RAZRED GIMNAZIJA**

**Društveno-jezički smjer**

Razred **Četvrti**

Godišnji fond časova 165 (5 časova sedmično)

 Cilj učenja Bosanskog jezika i književnosti je unapređivanje jezičke i funkcionalne pismenosti; sticanje i njegovanje jezičke i književne kulture; osposobljavanje za tumačenje i vrednovanje književnih djela; afirmiranje i prihvatanje vrijednosti humanističkog obrazovanja i odgoja učenika; razvijanje ličnog, nacionalnog i kulturnog identiteta, ljubavi prema maternjem jeziku, tradiciji i kulturi bošnjačkog naroda, kao i drugih naroda i etničkih zajednica.

 OPĆE PREDMETNE KOMPETENCIJE

* Stečeno znanje o bosanskom jeziku, bošnjačkoj književnosti i njenom historijskom kontinuitetu jasno uobličava i kazuje.
* Poštujući standardni jezik, vlada usmenom i pisanom komunikacijom.
* Pročitana književna djela tumači, analizira spoznajući duhovnu ljepotu pisane riječi.
* Zna pojavno-činjenički kontinuitet pisaca i njihovih djela; razumije važnost književnih ideja, motiva, kao unutarnje geneze i prisnog nastavljanja refleksiranja i obnavljanja u samome sebi.
* Prati i razumije sinhronijske komparativne odnose sa srpskom književnošću, dodire na zajedničkim osnovama bosanskoga i srpskoga jezika i značenja stilskih formacija od vremena preporoda koji se pokazuju kao snažan katalizator razvojnog kretanja ove književnosti.

Osnovni nivo

* Govori jasno standardnim jezikom. Koristi oba pisma: latinicu i ćirilicu, dajući prednost latinici. Umije da sastavi tekst koji ima logičan slijed i strukturu. Zna napisati tekst koristeći se potrebnim žanrovima kako bi mogao uzeti učešće u društvenim zbivanjima. Čita i razumije umjetničke i neumjetničke tekstove srednje složenosti i kritički promišlja o njima.
* Razlikuje bosanski književni jezik od dijalekata, razumije važnost njegovanja književnoga jezika. U govoru i pisanju primjenjuje određena gramatička pravila. Poznaje nauke koje se bave proučavanjem glasova, riječi i rečenica. Rječnički fond koristi u svakodnevnoj komunikaciji i primjenjuje ga u skladu sa prilikom.
* Prepoznaje autore književnih djela obrađenih u toku školovanja, umije da odredi vrijeme i okolnosti njihovog djelovanja. Prepoznaje osnovne teorijske i poetičke odlike epoha i pravaca, i identificira stvaraoce i djela koja ih predstavljaju u školskome programu. Na primjerima određenih djela uočava, prepoznaje i usvaja temeljne vrijednosti koje ga pripremaju za život.

Srednji nivo

* Govori jasno i javno izražava svoje mišljenje; precizno formulira složenije tekstove, izlaže ih, sastavlja, iznoseći ideje o jeziku, književnosti i kulturi. Ima formiran čitalački ukus i kritički pristupa složenijim književnim i neumjetničkim tekstovima.
* Razumije važnost bosanskoga jezika i zna o značaju jezika za identitet jednog naroda. Poznaje periodizaciju historije bosanskoga književnoga jezika. Znanja vezana za glasove, riječi i rečenice i njihov odnos su veća i produbljenija.
* Koristi književne termine u tumačenju književnog djela. Uočava strukturne činioce književnoga teksta, njegove ideje, motive, stilske i jezičke osobine i umije da ih tumači. Analitički pristupa problemima u književnom djelu, znalački i argumentirano brani svoje stavove. Ima formiran čitalački ukus.

Napredni nivo

* Sastavlja i diskutuje o složenijim temama iz književnosti, jezika i kulture; rečenični fond je na zavidnom nivou; pokazuje analitički pristup i produbljeno promišljanje. Uočava stilske postupke i razvija svijest o sebi kao čitaocu.
* Zna o razdobljima kroz koja je prošao bosanski jezik. Poznaje specifičnosti i raznovrsne utjecaje kojima je bio izložen bosanski jezik. Umije da bosanski jezik svrsta u historijski kontekst i uoči sličnosti i razlike sa srodnim slavenskim jezicima. Ima solidno znanje o rečenici i rečeničnim članovima.
* Umije kritički da pristupi analizi i tumačenju složenijih književnih djela, kako iz obaveznog školskog programa, tako i djela po sopstvenom izboru. Metode koje pritom koristi su raznovrsnije i složenije.
* Analizira, uspoređuje i vrednuje književnoumjetničke tekstove uz upotrebu valjanih i odgovarajućih argumenata. Istražuje i traga za novim sadržajima.

SPECIFIČNA PREDMETNA KOMPETENCIJA: JEZIK

Osnovni nivo

* Posjeduje osnovna znanja o jeziku i funkcijama jezika; posjeduje razvijen osjećaj pripadnosti i poštivanja prema vlastitom jeziku, a uvažava i poštuje druge jezike.
* Razlikuje književni standardni jezik od dijalekata; ima osnovna znanja o razvoju bosanskog jezika kroz stoljeća.
* Zna osnovnu podjelu glasova bosanskog jezika i razumije glasovne promjene; poznaje gramatičku kategoriju promjenljivih i nepromjenljivih vrsta riječi, kao i njihove podvrste; umije da primjenjuje osnovna pravila u govoru i pisanju.
* Ima osnovna znanja o morfemsko-morfološkoj strukturi riječi.Pravilno povezuje riječi u rečenici i razlikuje službu riječi u rečenicama građenim po osnovnom modelu.
* Umije da vlada leksikom svoga jezika; zna najvažnije rječnike bosanskog jezika i umije njima da se koristi.
* Umije da komunicira lahko i brzo, iznoseći svoje stavove bez zadrške; primjenjuje norme standardnog jezika u govoru i pisanju; ima umijeće slušanja tuđeg govorenja i mišljenja i uvažavanja sagovornika u različitim situacijama.
* Ovladao je vještinom samostalnog pisanja namjenskih tekstova jednostavne forme (molba, žalba, zahtjev, biografija...) i izrade PPT prezentacija, uz pravilnu upotrebu standardnoga jezika i latiničnog pisma.
* Kao zaokruženu cjelinu na kraju školovanja izrađuje maturski rad.

Srednji nivo

* Posjeduje šira znanja o jeziku uopće i osnovna znanja o jezicima koji postoje u svijetu, njihovoj međusobnoj srodnosti i tipovima; poznaje glavne osobine dijalekata bosanskog jezika, njihove podvrste i glavna pravila zamjene glasa „jat”.
* Ima potrebu da čuva svoj dijalekat, ali i da tolerira druge dijalekte. Ima šira znanja o glasovima bosanskog jezika, zna prozodijski sistem standardnog bosanskog jezika (funkcija akcenata i dužine), ima šira znanja o osnovnoj podjeli riječi, njihovim oblicima i načinima građenja novih riječi; poznaje vrste rečenica i analizira rečenice građene po različitim modelima.
* Pospješuje svoj vokabular i ima osjećaj za pravilno, logično, jasno, precizno i stilski skladno izražavanje.
* Izražajno čita i ima svoj poseban i pravilan stil izražavanja.
* Koristi stručnu literaturu; razumije i sastavlja složenije tekstove u različite svrhe i namjene (administrativne, publicističke i tekstove ličnog karaktera) vodeći računa o pravopisnoj i gramatičkoj normi.

Napredni nivo

* Posjeduje detaljnija znanja o jeziku uopće i detaljnija znanja o gramatici bosanskog jezika (akcentima, sastavu riječi, značenju padeža i glagolskih oblika, strukturi rečenice); poznaje strukturu rečeničnog člana.
* Koristi leksičko blago bosanskog jezika i pažljivo sluša sagovornika; procjenjuje njegove verbalne i neverbalne reakcije; uvažava konvencije društvenog općenja i umije da vodi dijalog i razgovor u kojem učestvuje više lica.
* Uvažava pravopisne i stilističke norme bosanskog standardnog jezika u pisanju eseja, stručnog teksta i novinskog članka.

SPECIFIČNA PREDMETNA KOMPETENCIJA: KNJIŽEVNOST

Osnovni nivo

* Upoznat je sa djelima koja su uvrštena u školski program. Čita djela, zna bitnije predstavnike svjetske i bošnjačke književnosti.
* Umije da razlikuje i imenuje pojedine strukturne i poetičke osobine obrađivanih tekstova.
* Zna da uoči ideju, motive; po potrebi umije da, citiranjem određenih dijelova, naglasi, ilustruje, potkrijepi misao koja je važna u datom tekstu.
* Shvata zašto je čitanje bitan segment obrazovanja koji, osim što unapređuje rječnički fond, unapređuje i naše retoričke sposobnosti, bogati naš duh i gradi našu ličnost.
* Razumije da čitajući gradimo naš identitet i čuvamo i njegujemo naslijeđe naših predaka.

Srednji nivo

* Čitajući književna djela iz obaveznog školskog programa, tumači ih i pritom pokazuje književnohistorijska znanja.
* Poznaje teorijske, estetske i lingvističke činjenice koje koristi pri tumačenju književnih djela.
* Poznaje obilježja epoha, kao i njihove utjecaje na razvoj svjetske i bošnjačke književnosti.
* Izgrađene čitalačke navike koristi za proširivanje svojih vidika i konstruiranje novih metoda primjene.
* Vrednuje utjecaj određenih strukturnih, jezičkih i značenjskih odlika teksta na njegov rast i razvoj.

Napredni nivo

* Uočava i samostalno rješava problemske situacije u književnim djelima.
* Analizi i tumačenju poetskog, estetskog i strukturnog u književnom djelu pristupa znalački.
* Umije da koristi odgovarajuće postupke u tumačenju književnih djela.
* Usporednom metodom produbljuje svoja znanja i kritičke stavove o književnom djelu.
* Vješto koristi i primarnu i sekundarnu literaturu, kako bi njegov osvrt na određena književna djela bio što obuhvatniji i analitičniji.
* Odlično zna kolika je uloga čitanja i spoznavanja svih slojeva jednog umjetničkog djela.
* Razumije da je čitanje neophodno za lični rast, ali i za rast društva.
* Umije da procijeni svoje čitalačke sposobnosti.

|  |  |  |
| --- | --- | --- |
| **Standardi obrazovnih postignuća[[1]](#footnote-1)** | **ISHODI****Po završetku četvrtog razreda učenik će biti u stanju da:** | **TEME****Ključni pojmovi sadržaji** |
| 1. Oblast: JEZIK2BJK.1.1.1. Posjeduje osnovna znanja o jeziku kao sistemu znakova i sredstvu sporazumijevanja i komuniciranja; ima osjećaj pripadnosti i poštivanja prema vlastitom jeziku i uvažava i poštuje druge jezike; ima potrebu upotrebe jezika na pozitivan i društveno odgovoran način, bez predrasuda; razumije red riječi u rečenici, poznaje povezivanje rečenica u diskurz, prepoznaje tipove teksta; razlikuje temeljne jezikoslovne pojmove; zna osnovne pojmove iz sociolingvistike; ima osnovna znanja o fazama razvoja bosanskog jezika kroz stoljeća; poznaje i primjenjuje pravopisnu normu.2BJK.1.1.2. Razlikuje književni/standardni jezik i dijalekte, ima pravilan stav prema svom i drugim dijalektima; ima potrebu da čuva svoj dijalekat i sve potrebite različnosti, ali i da razvija tolerantnost prema drugim dijalektima; umije da prepozna osnovne varijetete; razumije položaj etnografskih dijalektizama u standardnom jeziku i prepoznaje funkcionalne stilove bosanskog jezika; zna osnovne podatke o mjestu bosanskog jezika među drugim slavenskim i indoevropskim jezicima; umije da koristi rječnike, enciklopedije, knjige, novine, literaturu i internet kao izvor informacija.2BJK.1.1.3. Zna osnovnu podjelu glasova i umije da napravi razliku između pravilnog i nepravilnog izgovora glasa; prepoznaje fonetske i fonološke jedinice bosanskog standardnog jezika, njihova artikulaciona i akustička obilježja; pravilno upotrebljava glas „h“ gdje mu je po etimologiji i normi mjesto; ima osnovna znanja o slogu, njegovoj strukturi i tipovima; zna jedinice akcenatskog sistema i njihova obilježja; razumije pojmove: enklitika i proklitika, postakcenatska dužina.2BJK.1.1.4. Poznaje i razlikuje promjenljive i nepromjenljive vrste riječi, kao i njihove podvrste; prepoznaje oblike sa izvršenim glasovnim promjenama i odstupanja od njih; uočava osnove i nastavke u promjenljivim riječima; zna osnovne vrste morfema i umije da gradi nove riječi primjenjujući principe tvorbe.2BJK.1.1.5. Pravilno sklapa rečenicu; zna osnovne pojmove sintakse i nazive rečeničnih dijelova od kojih se stvara rečenica; prepoznaje u rečenici objekat, atribut i apoziciju; pravi razliku između aktivne i pasivne rečenice.2BJK.1.1.6. Ima leksički fond u skladu sa svojom dobi, interesima i potrebama, kojim se služi u skladu sa jezičkom normom; razumije leksičko-semantičke pojmove (metafora, metonimija, antonimi, sinonimi, homonimi); razlikuje posuđenice od domaćih riječi i zna razloge jezičkog posuđivanja riječi, ali ih ne upotrebljava automatski (osim onih tuđica, a posebno orijentalizama, za koje ne postoji zamjena u bosanskom jeziku); razumije značenje frazema u bosanskom jeziku; poznaje pravopisne priručnike, rječnike i gramatike bosanskog jezika i umije da se koristi njima.2. Oblast: KNJIŽEVNOST2BJK.1.2.1. Poznata su mu sva djela koja obuhvata plan i program. Umije da imenuje autore određenih djela i da ih smjesti u književnohistorijski kontekst. Zna da odredi kojoj epohi u razvoju književnosti ta djela pripadaju; zna osnovne odlike epoha i vrijeme njihova trajanja, najznačajnije predstavnike i naslove djelâ.2BJK.1.2.2. Usvojio je terminologiju književnoteorijskih pojmova koju zna da primijeni na djelima i tekstovima koji se obrađuju; književnoteorijske pojmove umije da objasni, zna da navede adekvatne primjere. Poznati su mu pojmovi: bošnjačka i svjetska književnost, autorska i narodna književnost, interpretacija, književnoumjetnički i književnonaučni tekst; književni rodovi (odlike lirskog, dramskog i epskog), književni žanrovi. Kada je u pitanju starija književnost Bošnjaka, poznaje poetičke osobenosti žanrova bosanskog srednjovjekovlja: administrativni žanrovi (povelja, darovnica...), književni žanrovi (aleksandrida), epigrafika (natpisi na stećcima i pločama...) i crkveni žanrovi (evanđelja, apokrifi, kodeksi...); poznaje poetičke i formalne osobenosti književnosti na orijentalnim jezicima, njene žanrove (divan, kasida, gazel, mevlud, mufred, mesnevija, rubaija...).2BJK.1.2.3. Naučio je da, pristupajući tumačenju književnoumjetničkih i književnonaučnih tekstova, obrati pažnju i na spoljašnji i na unutarnji pristup. Na spoljašnjem nivou proučava biografiju, historijski kontekst; na unutarnjem nivou se bavi sižeom, žanrovima, temom, motivima. Naučio je da prepoznaje osnovne elemente strukture književnog djela, umije da usporedi bošnjačku književnost sa svjetskim književnim ostvarenjima.2BJK.1.2.4. Određuje žanrovsku osobenost djela, kompoziciju i stilističke elemente.2BJK.1.2.5. Uočava osobenosti književnosti u različitim kontekstima (naučnom, filozofskom, historijskom...).2BJK.1.2.6. Poznaje panoramu bošnjačke književnosti i umije da je posmatra u okviru društveno-historijsko-političkog konteksta; zna njene tokove i specifičnosti.2BJK.1.2.7. Shvaća sve okvire i pitanja koje književno djelo pokreće. Pronalazi problem koji postoji u umjetničkom ostvarenju i uz pomoć nastavnika argumentira svoje stavove vezane za karakter junaka, njegov odnos prema sredini, društvu; razumije okolnosti pod kojima bitiše i egzistira.2BJK.1.2.8. Naučio je da koristi sekundarnu literaturu i na taj način svestranije pristupa savladavanju nastavnog sadržaja.2BJK.1.2.9. Bošnjačka i svjetska književnost sa kojom se upoznao otvorila mu je bogati čitalački svijet. Uočio je važnost bošnjačke književnosti za spoznaju svog nacionalnog bića i identiteta.3. Oblast: JEZIČKA KULTURA2BJK.1.3.1. Govori razgovjetno, poštivajući ortoepska pravila književnog jezika; tečno i jasno čita naglas književne i neumjetničke tekstove; izražajno čita i kazuje lakše knjževnoumjetničke tekstove; u zvaničnim situacijama govori o jednostavnijim temama iz oblasti jezika, književnosti i kulture koristeći se korektnim jezičkim izrazom (tj. govori tečno, bez zamuckivanja, poštapalica, prevelikih pauza, osmišljavajući rečenicu unaprijed) i odgovarajućim književnim i gramatičkim terminima, prilagođavajući prilikama, situacijama, govorniku i temi verbalna i neverbalna jezička sredstva (držanje, mimiku, gestikulaciju); posjeduje kulturu slušanja tuđeg izlaganja; u stanju je da s pažnjom sluša predavanja o jeziku, književnosti, jezičkoj kulturi; primjenjuje književnojezičku akcentuaciju i uspoređuje svoj akcenat sa književnim i trudi se da govorenje normira.2BJK.1.3.2. Koristi oba pisma, dajući prednost latinici; primjenjuje osnovna pravopisna pravila i umije se koristiti školskim izdanjem Pravopisa; tokom pisanja izdvaja dijelove teksta, daje naslove i podnaslove, umije da citira i parafrazira; sastavlja pismo – privatno i službeno, biografiju, molbu, žalbu, zahtjev, oglas; zna da popuni različite formulare i obrasce; sastavlja maturski rad poštivajući pravila izrade stručnog rada (upotrebljava fusnote i sastavlja sadržaj i bibliografiju).2BJK.1.3.3. Govoreći i pišući o nekoj temi (iz jezika, književnosti ili slobodnoj temi) jasno strukturira kazivanja i povezuje njegove dijelove na primjeren način; razlikuje bitno od nebitnog i drži se osnovne teme; sastavlja jednostavniji govorni i pisani tekst koristeći se opisom, pripovijedanjem i izlaganjem; umije ukratko da opiše svoja osjećanja i doživljaje književnog ili drugog umjetničkog djela; sažeto prepričava jednostavniji književnoumjetnički tekst i izdvaja njegove važne ili zanimljive dijelove; rezimira jednostavniji književni i neumjetnički tekst.2BJK.1.3.4. Ima sposobnost i naviku da u različite svrhe (informiranje, učenje, lični razvoj, estetski doživljaj, zabava...) čita tekstove srednje težine (književnoumjetničke tekstove, stručne i naučnopopularne tekstove iz oblasti nauke o jeziku i književnosti, tekstove iz medija1); primjenjuje predložene strategije čitanja.––––––––––––––1 Tekstovi koji su pogodni za obradu gradiva iz jezika i književnosti.2BJK.1.3.5. U raspravi ili razmjeni mišljenja na teme iz književnosti, jezika i kulture umije u kratkim crtama da iznese i obrazloži ideju ili stav za koji se zalaže; govori odmjereno, oslanja se na argumente; u stanju je da čuje tuđe mišljenje; piše jednostavniji argumentirani tekst na teme iz književnosti, jezika i kulture.2BJK.1.3.6. Razumije književni i neumjetnički tekst srednje složenosti; prepoznaje njihovu svrhu, pronalazi eksplicitne i implicitne informacije; izdvaja glavne ideje teksta; prati razvoj određene ideje u tekstu; poredi osnovne informacije i ideje iz dvaju ili više tekstova.2BJK.1.3.7. Kritički promišlja književni i neumjetnički tekst srednje složenosti; razlikuje objektivnu tvrdnju od autorove interpretacije; procjenjuje da li autor neumjetničkog teksta iznosi sve potrebite informacije i da li pruža dovoljne i vjerodostojne dokaze za to što tvrdi; pravi distinkciju između neutralnosti i pristrasnosti; prepoznaje govor mržnje, diskriminacije, birokratski jezik i ima izgrađen negativan stav prema njima; umije u jednostavnim primjerima da ponudi alternativu birokratskom jeziku.2BJK.1.3.8. Prepoznaje strukturu, različite elemente, stilske odlike (metaforičnost, slikovitost, ekspresivnost) književnog i neumjetničkog teksta; prepoznaje konotativno značenje riječi u datom kontekstu i razumije njegovu svrhu; određuje značenje nepoznate riječi na osnovukonteksta i tvorbenog modela; razumije značaj čitanja za unapređivanje leksičkog fonda.Sljedeći iskazi opisuju šta učenik zna i umije na srednjem nivou:1. Oblast: JEZIK2BJK.2.1.1. Posjeduje šira znanja o historijskom razvoju jezika i njegovim bitnim svojstvima; posjeduje osnovna znanja o razvoju i vrsti pisma; definira i razlikuje jezične jedinice koje pripadaju različitim jezičnim nivoima; posjeduje osnovna znanja o pravopisu i vrstama pravopisa; ima osnovna znanja o jezičnoj raznolikosti i srodnosti, jezičnim univerzalijama; posjeduje kulturu dijaloga; razumije ono što standardni varijetet odvaja od drugih varijeteta; čuva zavičajni govor uz najveće poštivanje kulturnih vrijednosti drugih naroda i etničkih zajednica.2BJK.2.1.2. Razlikuje dijalekte i poddijalekte bosanskog jezika i njihove glavne osobine; zna osnovna pravila zamjene glasa jat (ijekavski, ekavski i ikavski govori); zna faze razvoja bosanskog književnog jezika i značaj koji ima u kulturnom, društvenom i historijskom razvoju Bošnjaka; uvažava govornike drugih jezika i drugačijih govornih navika.2BJK.2.1.3. Poznaje dijelove govornog aparata i na koji način se proizvode glasovi; zna kriterije klasifikacije glasova i podjelu na klase po artikulacijskim i akustičkim karakteristikama; zna jedinice akcenatskog sistema i njihova obilježja; umije da pročita pravilno akcentovanu riječ; zna fonološki i morfološki uvjetovane alternacije.2BJK.2.1.4. Posjeduje šira znanja o klasifikaciji riječi na vrste i podvrste; razlikuje osnovne načine tvorbe riječi (izvođenje, slaganje, kombinovanje); poznaje pojam morfeme i osnovnu podjelu i umije da izvrši podjelu riječi na tvorbene morfeme; primjenjuje normu u vezi s oblicima riječi u manje frekventnim slučajevima.2BJK.2.1.5. Umije da se koristi svim sintaksičkim mogućnostima bosanskog jezika; posjeduje šira znanja o sintagmi; zna osnovne jedinice sintakse; poznaje glavne odlike nezavisnosloženih i zavisnosloženih rečenica; ima osnovno znanje o kongruenciji i negaciji; razumije pojam elipse; ima osnovna znanja o prostim i složenim glagolskim oblicima i pravilnoj upotrebi padeža.2BJK.2.1.6. Posjeduje bogat i raznolik leksički fond koristeći standardni književni jezik u izražavanju; precizno i pouzdano upotrebljava jezik da bi izrazio svoja iskustva; razlikuje riječi po vremenskoj raslojenosti, po porijeklu, prostiranju.2. Oblast: KNJIŽEVNOST2BJK.2.2.1. Tumači književni tekst posmatrajući ga sa aspekta teme, ideje i kompozicije djela; objašnjava djelo kroz kontekst.2BJK.2.2.2. Obilje usvojenih književnoteorijskih pojmova primjenjuje u interpretiranju književnih ostvarenja predviđenih planom i programom.2BJK.2.2.3. Interpretirajući književnoumjetnička i književnonaučna djela jasno razlučuje unutarnji i spoljašnji pristup; primjenjujući svoje znanje bolje razumije i tumači različite sadržaje.2BJK.2.2.4. Umije da obrazloži estetske i strukturne osobine književnoumjetničkog i književnonaučnog djela. Procjenjuje jasnost izloženih ideja; zna da uoči i imenuje stilske postupke; objašnjava kako i koliko određene odlike tih tekstova omogućavaju razumijevanje i doživljaj.2BJK.2.2.5. Zna da objasni specifičnost književnosti i njene zbilje u odnosu na drugačije društvene pojavnosti.2BJK.2.2.6. Široku paletu novousvojenih književnoteorijskih pojmova u okviru bošnjačke književnosti primjenjuje kada tumači djela predviđena planom. Razlikuje karakteristike alhamijado i divanske književnosti; posjeduje znanja o odlikama epoha i pravaca u razvoju bošnjačke i svjetske književnosti.2BJK.2.2.7. Uočavajući problemske situacije u ponuđenim tekstovima; samostalno pristupa njihovom analiziranju i rješavanju.2BJK.2.2.8. Pristupajući tumačenju programom predviđenih sadržaja, koristi i primarnu i sekundarnu literaturu. Zna da će samo na taj način sagledati sve potrebite aspekte za razumijevanje djela.2BJK.2.2.9. Koristeći bogatstvo bošnjačke i svjetske književne baštine, razvija lične mogućnosti vezane za percepciju, doživljaj, komparaciju, vrednovanje različitih književnoumjetničkih i književnonaučnih sadržaja; razvija literarno, kulturno, jezičko i nacionalno biće u sebi.3. Oblast: JEZIČKA KULTURA2BJK.2.3.1. Govori u zvaničnim situacijama, javno i pred većim auditorijem o temama iz oblasti jezika, književnosti i kulture, koristeći se pritom književnim jezikom; učestvuje u javnim debatama sa više učesnika; procjenjuje slušaoca i oblikuje svoj govor prema njegovim potrebama i mogućnostima; ima potrebu i naviku da razvija sopstvenu govornu kulturu; s pažnjom i razumijevanjem sluša zahtjevnije izlaganje s temom iz jezika, književnosti i kulture; sluša kritički procjenjujući govornikovu argumentaciju i objektivnost.2BJK.2.3.2 Razumije složeniji književni i neumjetnički tekst, prepoznaje njegovu svrhu; pronalazi eksplicitne i implicitne informacije; izdvaja informacije prema zadatom kriteriju; izdvaja glavne ideje; prati razvoj određene ideje; uspoređuje informacije i ideje iz dvaju ili više tekstova da bi razumio odgovarajući značenjski ili stilski aspekt prema zadatom kriteriju; analizira i tumači one sisteme motivacije koji se javljaju u književnom djelu pri oblikovanju likova i izgradnji događaja; tumači tekstove oslanjajući se na drugi tekst.2BJK.2.3.3. Sastavlja složeniji pisani tekst (iz jezika, književnosti ili slobodna tema) koristeći se opisom, pripovijedanjem i izlaganjem; u govornoj ili pisanoj raspravi precizno iznosi svoje ideje i obrazlaže svoj stav; trudi se da govori i piše zanimljivo, praveći prikladne digresije i birajući zanimljive detalje i odgovarajuće primjere; uočava poentu i izlaže je na prikladan način; precizno iznosi svoje doživljaje i utiske povodom književnog ili drugog umjetničkog djela; sažeto prepričava složeniji književni tekst i rezimira složeniji književni i neumjetnički tekst na teme neposredno vezane za gradivo; piše izvještaje i referat; primjenjuje pravopisnu normu u slučajevima predviđenim programom.2BJK.2.3.4. Ima sposobnost i naviku da u različite svrhe (informiranje, učenje, lični razvoj, estetski doživljaj, zabava...) čita zahtjevnije tekstove (književnoumjetničke tekstove, stručne i naučnopopularne tekstove iz oblasti nauke o jeziku i književnosti, tekstove iz medija); ima izgrađen čitalački ukus svojstven kulturnom i obrazovnom čovjeku; primjenjuje složene strategije čitanja; bira strategiju čitanja koja odgovara svrsi čitanja.2BJK.2.3.5. Kritički promišlja složeniji književni i neumjetnički tekst: prepoznaje njegovu svrhu; razdvaja objektivnu tvrdnju od autorove interpretacije; procjenjuje da li je autor teksta neutralan ili pristrasan i obrazlaže svoju procjenu; razliku eksplicitne i implicitne autorove stavove; argumentirano vrednuje da li autor složenijeg ekspozitornog ili argumentiranog teksta pogodnog za obradu gradiva iz jezika i književnosti iznosi sve potrebite informacije i da li pruža dovoljne i vjerodostojne dokaze za to što tvrdi.2BJK.2.3.6. Procjenjuje da li je složeniji neumjetnički tekst pogodan za obradu gradiva iz jezika i književnosti i procjenjuje da li je takav tekst dobro strukturiran i koherentan; procjenjuje da li su ideje izložene jasno i precizno; uočava stilske postupke u ovim tekstovima; procjenjuje koliko određene odlike teksta utiču na njegovo razumijevanje.Sljedeći iskazi opisuju šta učenik zna i umije na naprednom nivou:1. Oblast: JEZIK2BJK.3.1.1. Razumije važnost uloge jezika u razvoju komunikacijskih vještina, oblikovanju svijesti i kreativnosti; poznaje konverzaciona načela (kvaliteta, kvantiteta, odnosa i načina); jasan mu je pojam kategorizacije; razumije informativnu i stilsku vrijednost rečenice; jasna su mu sredstva veze među rečenicama (koherentnost).2BJK.3.1.2. Poznaje pravila o rasporedu akcenata i umije da ih primijeni na jednostavnim primjerima.2BJK.3.1.3. Posjeduje šira znanja o promjeni u okviru vrsta riječi i načinima tvorbe riječi u bosanskom jeziku; rastavlja riječi na morfeme i imenuje morfeme u odnosu na mjesto u riječi.2BJK.3.1.4. Posjeduje detaljnija znanja o pravilnoj upotrebi padeža i glagolskih oblika; razlikuje bezlične i lične rečenice; umije da analizira gramatičku i značenjsku strukturu komplikovanijih rečenica građenih po različitim modelima; poznaje različite veze među članovima sintagme (kongruencija).2BJK.3.1.5. Ima šira znanja o rječnicima i rječničkom članku, njegovoj strukturi i elementima.2. Oblast: KNJIŽEVNOST2BJK.3.2.1. Čita, tumači, analizira, istražuje književnoumjetnička i književnonaučna djela predviđena školskim programom. Koristeći dodatnu literaturu i podatke o književnom opusu autora, interpretaciji teksta prilazi analitički i studiozno, posmatrajući ga u širem kontekstu.2BJK.3.2.2. Interpretirajući književna djela koristi stečena znanja o književnoteorijskim pojmovima.2BJK.3.2.3. Koristeći metodu spoljašnjeg i unutarnjeg pristupa tekstu, rasvjetljava različite aspekte književnoumjetničkog djela.2BJK.3.2.4. Tumači i razlikuje osobenosti divanske i alhamijado književnosti; ističe jezičke, estetske i strukturne osobine tih djela, kao i njihovu izraženu didaktičku funkciju.2BJK.3.2.5. Razumije osobenost književnog izraza koji, u stilu komunikacije sa čitaocem, koristi prisustvo ili odsustvo pripovjedača, pripovjedni fokus, status istorijskog i fiktivnog.2BJK.3.2.6. Koristeći znanja o odlikama, epohama, pravcima, stilovima, interpretira i vrednuje književnoumjetnička i književnonaučna djela predviđena programom, ali i ona izvan programa.2BJK.3.2.7. Razumije probleme i ideje u književnom djelu; samostalno prilazi njihovom rješavanju i argumentirano brani svoje stavove, koristeći primarnu i sekundarnu literaturu.2BJK.3.2.8. Selekciju sekundarne literature, koju koristi prilikom tumačenja djela, vrši samostalno.2BJK.3.2.9. Sa izoštrenim osjećajem za strategiju čitanja pristupa djelima bošnjačke i svjetske književnosti, i na taj način razvija jezički, literarni, estetski, kulturni i nacionalni identitet.3. Oblast: JEZIČKA KULTURA2BJK.3.3.1. Diskutuje o složenim temama iz jezika, književnosti i kulture; diskutuje o smislu i vrijednostima književnih tekstova i o svrsi i vrijednostima neumjetničkih tekstova koristeći stručnu terminologiju.2BJK.3.3.2. Izlaže (u zvaničnim situacijama, javno i pred većim auditorijem) i piše o temama iz oblasti jezika, književnosti i kulture; ima razvijene govorničke vještine; pretpostavlja različite stavove auditorija i u skladu s tim problematizira pojedine sadržaje; prepoznaje, analizira verbalnu i neverbalnu reakciju sagovornika, odnosno auditorija, i tome prilagođava svoj govor; slušajući govornika procjenjuje sadržinu i formu njegovog govora i način njegovog govorenja.2BJK.3.3.3. Kompoziciono i logički skladno piše stručni tekst na teme iz književnosti i jezika kao i novinski članak.2BJK.3.3.4. Organizira, klasificira, uopćava i na sličan način obrađuje informacije iz književnih i neumjetničkih tekstova na osnovu zadatog ili samostalno postavljenog kriterija.2BJK.3.3.5. Produbljeno kritički promišlja složeniji tekst; procjenjuje koliko složeniji ekspozitorni tekst uspješno prenosi informacije publici kojoj je namijenjen, uočavajući koje informacije nedostaju; izdvaja dokaznu građu na kojoj autor argumentiranog teksta zasniva svoje stavove i određuje sredstva kojima ih iznosi; zapaža autorove greške u zaključivanju i slično.2BJK.3.3.6. Procjenjuje stilske postupke u književnom i neumjetničkom tekstu; uspoređuje stilske postupke u dva složena teksta; tumači njihovu ulogu u ostvarivanju estetskih i značenjskih oblika navedenih vrsta tekstova.2BJK.3.3.7. Izgrađuje svijest o sebi kao čitaocu; razvija čitalačku autorefleksiju (razumije ulogu čitanja u sopstvenom razvoju; ima razvijenu kritičku svijest o svojim čitalačkim sposobnostima...). | - odredi sintaksičke jedinice u rečenici- prepoznaje tipove zavisnih i nezavisnih rečenica, te tipove naporednih konstrukcija- uočava različite vrste rečenica i njihovu informativnu i stilsku vrijednost- poznaje značenje i funkciju padežnih oblika i prijedloškopadežnih konstrukcija i pravilno ih upotrebljava u govoru i pisanju- razlikuje sintaksičke figure koje se ostvaruju i na nivou sintagme i na nivou rečenice (anafora, epifora, simploha i druge tzv. figure ponavljanja, tautologija, perifraza, retorsko pitanje, antiteza, hiperbola, oksimoron, elipsa itd.)- razlikuje glagolske načine i glagolska vremena- poznaje lične i nelične glagolske oblike i razumije njihovu sintaksičku funkciju- razlikuje semantičku i gramatičku kongruenciju i pravilno ih primjenjuje- poznaje prirodu i porijeklo jezika, različite jezičke identitete, jezičke funkcije i principe njegove organizacije (strukturalni, socijalni, psihološki aspekt)- poznaje leksikografiju bosanskog jezika, semantički odnos među riječima (hiperonimija, hiponimija, sinonimija, antonimija, homonimija, polisemija i dr.), strukturu mentalnog leksikona, različite vrste riječnika- poznaje najznačajnije lingvističke škole: De Sosirov (Ferdinand de Saussure) strukturalizam i lingvističke škole koje slijede: ženevska, francuska, praška, danska (kopenhaška) i američka (jelska) lingvistička škola- zna razvoj standardne novoštokavštine: bosanski, srpski, hrvatski, crnogorski jezik- poredi svjetske jezike po srodnosti, tipovima i jezičkim univerzalijama- zna razloge leksičkoga posuđivanja; vrste posuđenica | **JEZIK*** **Sintaksa**
* **Sintaksostilistika**
* **Opšta lingvistika (sociolingvistika i lingvistika XX stoljeća)**
* **Semantika**
* **Leksikologija i leksikografija**
* **Historija jezika**
 |
|  | - tumači književni tekst stavljajući ga u odgovarajući kulturnohistorijski kontekst- prepoznaje i objašnjavažanrovska, kompozicijska i stilska obilježja književnoga teksta- poznaje metodologiju proučavanja književnosti i najznačajnije metode proučavanja književnosti; različite pristupe književnoumetničkom djelu- uočava i kritički tumači probleme i ideje u književnom djelu i povezuje ih sa problemima koje izučavaju druge humanističke nauke- koristi književnoteorijske termine u tumačenju književnog djela- interpretira književni tekst i kritički ga ocjenjuje s obzirom na tematska, žanrovska, kompozicijska i stilska obilježja- razumije historijske, socijalne i političke okolnosti koje su utjecale na pojavu analiziranih tekstova; povezuje historijske, religijske, političke teme koje djeloobrađuje- na konkretnim primjerima uočava osobine savremene svjetske književnosti; poznaje posljeratni modernizam; poznaje nove oblike pripovijedanja; pojavu novih književnih tehnika - zna bošnjačku prvenstveno književnu, a potom i književnokritičku praksu te književni život počev od Drugog svjetskog rata pa sve do neposredne savremenosti, odnosno pojavu književnosti NOB-a i socijalističkog realizma, poratnog predmodernizma i modernizma, kao i postmodernizma- poznaje značajna književna kretanja nakon Drugog svjetskog rata u oblasti književne kritike, esejistike i nauke o književnosti (kritika pojedinačnog djela)- prepoznaje značajne časopise, njihovu uredničku koncepciju, zastupanja poetičkih, kritičkih i književnonaučnih modela u BiH od 1945. godine do danas, prati poetičke transformacije u književnosti, promjene u književnoj kritici i književnoj nauci uopće- poznaje književna djela koja su u korelaciji sa filmom | **KNJIŽEVNOST*** **Savremena svjetska književnost**
* **Savremena svjetska književnost na južnoslavenskom prostoru**
* **Bošnjačka savremena književnost**
* **Književna kritika i esejistika**
* **Teorija književnosti**
 |
|  | - poznaje i dosljedno primjenjuje pravopisnu normu- primjenjuje osnovna pravila transkripcije imena iz stranih jezika- čita i piše tekstove različitih funkcionalnih stilova; piše jasan i smislen rad u kojem su razrada, organizacija i stil primjereni zadatku- učestvuje u javnim razgovorima sa više učesnika (na različite teme uključujući i teme iz oblasti jezika i književnosti)- govor prilagođava različitim kontekstima i komunikacijskim zadacima; procjenjuje verbalnu i neverbalnu reakciju sagovornika i tome prilagođava svoj govor; koristi po potrebi digitalne medije i vizuelno izlaganje podataka da unaprijedi i olakša razumijevanje (PP prezentacija)- argumentirano izlaže i izvodi zaključak- samostalno bira informacije iz različitih izvora u skladu sa svrhom istraživanja i kritički procjenjuje njihovu istinitost | **JEZIČKA KULTURA*** **Pravopis**
* **Usmeno i pismeno izražavanje**
 |

**UPUTSTVO ZA DIDAKTIČKO-METODIČKO OSTVARIVANJE PROGRAMA**

**I PLANIRANJE NASTAVE I UČENJA**

Nastava i učenje Bosanskog jezika i književnosti treba da doprinesu razvoju stvaralačkog i istraživačkog duha koji će omogućiti učenicima da razvijaju znanja, vrijednosti i funkcionalne vještine koje će moći da koriste u daljem obrazovanju, u profesionalnom radu i u svakodnevnom životu; formiraju vrijednosne stavove kojima se čuva nacionalna i svjetska kulturna baština; budu osposobljeni za život u multikulturalnom društvu; ovladaju općim i međupredmetnim kompetencijama, relevantnim za aktivno učešće u zajednici i cjeloživotno učenje.

Kvalitet i trajnost znanja, umijeća, vještina i stavova učenika umnogome zavise od principa, oblika, metoda i sredstava koji se koriste u procesu učenja. Zbog toga savremena nastava Bosanskog jezika i književnosti pretpostavlja ostvarivanje ishoda uz pojačanu misaonu aktivnost učenika, poštovanja i uvažavanja didaktičkih principa (posebno: svjesne aktivnosti učenika, naučnosti, primjerenosti, postupnosti, sistematičnosti i očiglednosti), kao i adekvatnu primjenu onih nastavnih oblika, metoda, postupaka i sredstava čiju su vrijednost utvrdile i potvrdile savremena praksa i metodika nastave i učenja bosanskog jezika i književnosti (prije svega: razni vidovi organizacije rada i korišćenje komunikativnih, logičkih i stručnih (specijalnih) metoda primjerenih sadržajima obrade i mogućnostima učenika). Izbor određenih nastavnih oblika, metoda, postupaka i sredstava uslovljen je, prije svega, ishodima koje treba ostvariti, a potom i sadržajima koji će pomoći da se propisani ishodi ostvare.

Nastava Bosanskog jezika i književnosti treba da bude usmjerena ka razvoju međupredmetnih kompetencija: kompetencije za učenje, komunikaciju i saradnju, estetsku kompetenciju, digitalnu, kompetenciju za rad sa podacima, učešće u demokratskom društvu i zdrav život.

Redovna nastava i učenje izvodi se u specijalizovanim učionicama i kabinetima za ovaj predmet, koji treba da budu opremljeni u skladu sa normativima za gimnazije. Djelimično, ona se organizira i u drugim školskim prostorijama (biblioteci-medijateci, čitaonici, audiovizuelnoj sali i sl.). Nastava može da se realizira i putem planiranih aktivnosti i definiranih ciljeva usklađenih sa općim ciljevima nastave bosanskog jezika i književnosti i na Sajmu knjiga, književnoj večeri, u pozorištu i sl.

U nastavi Bosanskog jezika i književnosti koriste se odobreni udžbenici i priručnici, kao i bibliotečko-informacijska i informatička građa, značajna za sistematsko osposobljavanje učenika za samostalno korišćenje raznih izvora saznanja u nastavi i van nje.

Oblasti *Jezik, Književnost i Jezička kultura* treba da čine predmetnu cjelinu, da se prožimaju i upotpunjuju. Stoga je preporučeni broj časova samo okviran (za oblast *Jezik* 40, za *Književnost* 100, a za *Jezičku kulturu* 25). Pažljivim planiranjem nastave i učenja koje treba da dovedu do ostvarenosti predviđenih ishoda za sve tri oblasti, nastavnik će sam, uz praćenje rezultata učenika, raspoređivati broj časova.

**II OSTVARIVANJE NASTAVE I UČENJA**

**JEZIK** (40 časova)

Program za četvrti razred gimnazije u strukturalnoj cjelini *Jezik* organiziran je u nekoliko oblasti/tema, usklađen sa ishodima za ovaj razred, a prema opisima standarda učeničkih postignuća. Oblasti koje ulaze u sastav strukturalne cjeline Jezik su: *Sintaksa (ponavljanje), Sintaksostilistika, Semantika Leksikologija i leksikografija, Sociolingvistika*, te *Historija bosanskog jezika*, a učenici će imati priliku da se bolje upoznaju sa navedenim lingvističkim disciplinama i njihovim osnovnim pojmovima i zadacima. Programom se predviđa proširivanje znanja iz oblasti obrađenih u osnovnoj školi, ali i uvođenje novih pojmova.

*Sintaksa i sintaksostilistika.*. U okviru ove teme učenici proširuju i produbljuju znanja o padežnim i glagolskim oblicima; stiču nova o tipovima kongruencije, raspoređivanju sintaksičkih jedinica u rečenici. Obnovit će i produbiti znanja o rečenici i rečeničnom iskazu, kao i o stilskim figurama koje se ostvaruju n nivou rečenice (inverzija, anafora, epifora, hiperbola, tautologijaretoričko pitanje, oksimoron). Na višem i složenijem nivou će se služiti govornim vrednotama, razumijevati značaj rečeničnog akcenta i rečenične melodije, razumjeti da postoji akcenat riječi i akcenat rečenice te da je za opću kulturu i ljepotu govora potrebno razumijevanje i pravilno korištenje rečeničnog akcenta.

Prilikom obrade značenja padeža, potrebno je ukazati na imeničku, pridjevsku i prilošku upotrebnu vrijednost imeničkih jedinica. Takođe, važno je ukazati na to da se jednim padežom mogu obiljeležiti različite funkcije i iskazati različita značenja (padežna polivalentnost). S druge strane, potrebno je navesti primjere koji pokazuju da dva ili više padeža mogu imati istu funkciju i značenje u rečenici (padežna sinonimija).

Od nastavnika se očekuje da sa učenicima obnovi znanja o kongruenciji, a potom da ova znanja proširi tipičnim primjerima gramatičke i semantičke kongruencije u rodu i broju. Također, u osnovnim crtama treba ukazati i na tipičan red riječi u rečenici, tj. na tipično raspoređivanje sintaksičkih jedinica.

Od nastavnika se očekuje da sa učenicima obnovi znanja o vrstama zavisnih rečenica, kao i da ukaže na njihovu imeničku, pridjevsku i prilošku vrijednost. Ovdje je važno uspostaviti korelaciju sa nastavnim sadržajem iz jezičke kulture koji se odnosi na pravilno pisanje zapete. Također obnoviti znanje o nezavisnim rečenicama.

Od nastavnika se očekuje da sa učenicima obnovi znanja o negaciji (odrične i potvrdne rečenice) i u tipičnim slučajevima obradi opće i posebno negiranje u odričnim rečenicama, kao i pojam dvostrukog negiranja.

Potrebno je upoznati učenike sa različitim značenjima ličnih glagolskih oblika (vremena i načina).

**Preporučeni broj časova: 15**

*Semantika.* Ovladat će osnovnim pojmovima iz semantike počevši od jezika kao sistema znakova i značenja pojedinih riječi, te sintaksičkog značenja riječi, kao i odnosu sintakse i semantike.

**Preporučeni broj časova: 6**

*Funkcionalni stilovi bosanskog književnog jezika*. U okviru ove teme ponavljaju se i dopunjuju ranije stečena znanja o književnoumjetničkom i naučnom stilu. Posle obrade obje nastavne jedinice, preporučuje se sistematizacija diferencijalnih osobina svih funkcionalnih stilova i grafički prikaz pomoću tabele.

Nastavu bi trebalo funkcionalno povezati sa nastavom književnosti i jezičke kulture. Za prepoznavanje funkcionalnog stila i utvrđivanje njegovih obilježja, poželjno je za pomoćne tekstove izabrati djela iz programa nastave književnosti i jezičke kulture za četvrti razred.

Prilikom ponavljanja obilježja naučnog stila, značajno je obuhvatiti digitalnu kompetenciju i kompetenciju za rad sa podacima. Od nastavnika se očekuje da učenike upute na ispravne i bezbedne načine pretrage na internetu, čiji je cilj pisanje naučnog rada.

**Preporučeni broj časova: 3**

*Opća lingvistika* (*sociolingvistika i lingvistika u XX vijeku)* U okviru ove tematske oblasti učenici proširuju znanja o evoluciji jezika – razvoju jezika u društvu. Posebno je na ovom nivou važna oblast sociolingvistike koja govori o jeziku kao sredstvu komunikacije, o različitim vidovima raslojavanja jezika, vremenskom, teritorijalnom, te o funkcionalnom raslojavanju. Na kraju će se učenici upoznati sa razvojem lingvistike u XX vijeku, pregledom najznačajnijih lingvističkih škola, također ukratko sa radom Ferdinanda de Sosira i Noama Čomskog.

Preporučuje se povezivanje sa sadržajima nastave stranih jezika i geografije – izrada jezičkih karti na kojima bi bile predstavljene jezičke grupe. Poželjan oblik rada je grupni – rad na istraživačkim zadacima, izrada prezentacija i izlaganje učenika na odabranu temu iz ove oblasti.

**Preporučeni broj časova: 6**

*Leksikologija i leksikografija*. Leksikografija bosanskog jezika (obnavljanje znanja iz II razreda); najstariji, najvažniji i najnoviji rječnici bosanskog jezika (od Uskufijinog tursko-bosanskog rječnika iz 1631. godine do višetomnog Jahićevog rječnika koji još uvijek nije u cijelosti završen). Dodiri među jezicima i leksičko posuđivanje; razlozi leksičkoga posuđivanja; vrste posuđenica. Prilagodba posuđenica; vrste prilagodbe (grafijska, pravopisna, fonološka, morfološka i značenjska). Tuđice, odnos prema tuđicama; jezička kultura i jezički purizam; autohtone riječi i tuđice; obaveza govornika da čuva i promovira leksiku bosanskog jezika.

Poželjan oblik rada je grupni – rad na istraživačkim zadacima, izrada prezentacija i izlaganje učenika na odabranu temu iz ove oblasti. Preporučuje se usmjeravanje učenika na istraživački rad i projektnu nastavu, čiji bi cilj bio analiza leksike u neposrednom okruženju, istraživanje razgovornog stila i izvođenje zaključaka.

**Preporučeni broj časova: 6**

*Historija bosanskog jezika.* U okviru ove teme učenike treba upoznati sa historijom bosanskog jezika u XX vijeku, zabrana i negiranje naziva, borba za priznavanje posebnosti, vraćanje naziva bosanski jezik.

**Preporučeni broj časova: 4**

**KNJIŽEVNOST (100)**

*Savremena svjetska književnost*

Sadržaji iz književnosti će se realizovati sa književnohistorijskog, književnoteorijskog, književnokritičkog i književnoumjetničkog aspekta, pri čemu treba uzeti u obzir činjenicu da su pred nastavnikom mladi ljudi koji već trebaju imati izgrađene stavove i jasne predodžbe o svijetu i umjetnosti. I u nastavi književnosti akcenat se stavlja na kreativne sposobnosti nastavika i aktivno učenje učenika. Književna djela i likove povezivati sa savremenom zbiljom i svijetom koji nas okružuje. U nastavi koristiti različite izvore znanja, uz aktivnu primjenu informacionih i multimedijalnih tehnologija, sa akcentom na kvalitetnom, pozitivnom i svrsishodnom korištenju društvenih mreža (za grupne projekte i grupni ili rad u paru npr.).

 U IV razredu gimnazije izučava se savremena književnost što je okvirno naziv za cjelokupnu svjetsku književnost nakon Drugog svjetskog rata i uslovno se može podijeliti novu (drugu) modernu, postmodernu, te književnost u eri World Wide Weba i dvadeset prvoga vijeka, a na južnoslavenskim prostorima počev od Drugog svjetskog rata te pojave književnosti NOB-a i socijalističkog realizma, poratnog predmodernizma i modernizma, postmodernizma te tzv. ratnog pisma i poetike svjedočenja u bošnjačkoj književnosti.

Gradivo dato u programu prati historijski i hronološki slijed pojavljivanja te se u tom kontekstu i okviru može i izučavati, praveći istovremeno usporedbu (sličnosti i razlike) sa ranije obrađenim književnoumjetničkim epohama i pravcima. Za početak treba kontinuirano pratiti razvoj od socijalno angažirane književnosti iz tridesetih godina XX vijeka do promjena koje donosi Drugi svjetski rat i nova (druga) moderna. Sintagma ratna i poratna književnost historijska je, a ne stilska odrednica koja se nadovezuje na tridesete godine XX vijeka i socijalnu književnost, kojoj se pridružuju ratne i antiratne teme te angažirana književnost. Značajno je u ovom periodu govoriti o djelima svjetske književnosti koja ne govore o ratu, ali se na osnovu predratnih, ratnih i poratnih događanja oblikuju unoseći savremen pristup gledanja i način obrade. Takvu modernost u svojoj poeziji otkrivaju već Tomas Stern Eliot s čijim stvaralaštvom će se učenici upoznati kroz zbirku poezije *Ljubavna pjesma*, a u prozi kroz roman *Stepski vuk* Hermana Hesea, roman *Razgovori na Nilu* Nedžiba Mahfuza i dr.

Na svjetskoj književnoj sceni u ratnoj i poratnoj fazi moderne javlja se egzistencijalizam kao posljednja jedinstvena i jasno određena književna (ili književno-filozofska) orijentacija svjetskih razmjera posebno vidljiva u djelima Albera Kamija *Stranac*, Semjuela Beketa *Čekajući Godoa*  i Margerit Jursenar *Hadrijanovi memoari*. Kako četrdesetih i pedesetih godina 20. vijeka egzistencijalizam kao filozofski pravac doživljava svoj uzlet, njegove postavke dobijaju svoj korelat i u književnosti, pa se tako *Stranac* Albera Kamija izdvaja kao remek-djelo nastalo na ovoj osnovi. Pri obradi ovog djela treba uzeti u obzir da se osnovne postavke egzistencijalističke filozofije kod Kamija razvijaju u pravcu filozofije apsurda, što najbolje pokazuje njegov esej *Mit o Sizifu* koji se može čitati i kao esejističko-filozofski predložak romanu *Stranac.* Filozofija apsurda je svoj izraz dobila i u drami, oblikujući se kao dramski podžanr (drama apsurda), a najvažniji predstavnik je svakako Semjuel Beket s dramom *Čekajući Godoa.*

Opozicija između modernizma i postmoderne vidljiva je već kasnih šezdesetih i ranih sedamdesetih godina kada dolazi do reakcije na elitizam, hermetizam i teško razumljiv način izražavanja, a u vidu lahkoće i razumljivog načina pisanja, trivijalnosti, te procvata žanrovske proze (kriminalistički, ljubavni i dr. romani). Prvi su promjene u svoja djela unijeli Italo Kalvino, Milan Kundera, Vladimir Nabokov, te Umberto Eko *Ime ruže*. Od tada sve vidljivije u književnost prodiru nanosi postmoderne epohe čija je preteča Horhe Luis Borhes *Alef* ili *Čekanje*. Kad je riječ o epohama modernizma i postmoderne, valja reći da su to i tematsko-stilski i strukturno-kompozicijski dva različita i suprotstavljena književna pravca. Učenici će se upoznati sa različitim pristupima u književnosti ovih epoha, te u tom kontekstu trebaju interpretirati i najvažnija djela vodećih predstavnika tih razdoblja počevši od već spomenutog Kamija, Eka, Borhesa kao i Ernesta Hemingveja kroz djelo *Starac i more,* potom Borisa Leonideviča Pasternaka *Doktor Živago,* kao i Gabrijela Garsiju Markez *Sto godina samoće*, kao i Tarika Alij *Sjene narovog drveta*.

Izborni sadržaj

Različiti vidovi postmodernističkog proznog izraza u svjetskoj i domaćoj prozi, primjeri romana toka svijesti, teme vezane za Drugi svjetski rat, modernistička poezija, kao i specifičnosti proze nastajale devedesetih godina prošlog stoljeća, mogu se pratiti ponuđenim izborom pisaca i djela prema dogovoru učenika i nastavnika.

U godinama neposredno nakon Drugog svjetskog rata nastaje antiutopijski roman *Životinjska farma* Džordža Orvela koji, pored toga što je alegorijski prikaz Staljinove ličnosti i njegove sovjetske države, usmjeren je na kritiku totalitarizma uopšte. Čitanjem ovog romana učenici treba da se upoznaju sa žanrom utopije i antiutopije i praveći intertekstualnu vezu sa Bulgakovljevim *Majstorom i Margaritom* razvijaju kritičku svijest.

Poetičko preklapanje s Borhesovom prozom može se uočiti u djelu *Ako jedne zimske noći neki putnik* Itala Kalvina koje kroz priču o traganju Čitaoca i Čitateljke za ispravnim završetkom romana usljed zabune oko pomiješanih stranica u izdavačkoj kući, također izražava postmodernističku ideju o otvorenom završetku djela u kojem čitalac sam nadograđuje smisao.

Učenici i nastavnici tokom obrade djela i iz obaveznog i iz izbornog sadržaja mogu da se opredijele za analizu specifičnih pitanja u njima: nacionalni identitet, tradicija, nacionalne vrijednosti (afirmacija i kritičko preispitivanje) rodna osjetljivost – *Zločin i kazna* (lik Sonje Marmeladove), *Hamlet* (lik Ofelije), *Majstor i Margarita* (lik Margarite, služavke Nataše, Fride).

Učenici će se upoznati sa stvaralaštvom Tomasa Mana *Čarobni brijeg* ili i poezijom Federika Garsije Lorke.

Iz datog izbora nastavnik bira najmanje dva djela, a najviše pet.

**Preporučeni broj časova: 25**

*Južnoslavenska savremena književnost*

Na južnoslavenskoj sceni ovaj period su obilježili: Miroslav Krleža *Gospoda Glembajevi*, Ivan Goran Kovačić *Jama*, Branko Ćopić *Mala moja iz Bosanske Krupe* i Ivo Andrić *Prokleta avlija*, koji su svaki na svoj način obilježili to vrijeme. Neizostavno navesti da nakon samoga rata na južnoslavenskim prostorima nastupa period tzv. socrealitičke književne prakse (socijalistički estetizam), koja se svodi na pisanje književnih djela po direktivi i crno-bijelom prikazivanju likova te veličanju socijalističkih ideja. Upoznavanje sa posljeratnim modernizmom u srpskom pjesništvu, učenici će otpočeti obrađivanjem zbirke pjesama *Kora* Vaska Pope, gdje će kombinovanjem spoljašnjeg i unutrašnjeg pristupa u analizi književnog djela biti moguće da se razumije na koji način su tekla ideološko-poetička strujanja u srpskoj književnosti tog vremena i kakve je revolucionarne promjene Vasko Popa unio u srpsko pjesništvo. Također, treba da se upoznaju sa poezijom Vesne Parun *Ti koja imaš nevinije ruke.* Postmoderna u srpskoj književnosti treba da se prati u djelima Danila Kiša *Grobnica za Borisa Davidoviča.* Učenici će se upoznati i sa hrvatskim savremenim književnicima i to: Ranka Marinkovića *Ruke* ili *Kiklop,* potom Ivana Lovrenovića *Putovanje Ivana Frane Jukića,* kao i Iva Brešana *Predstava Hamleta u selu Mrduša Donja.* Upoznat će se i sa poezijom Marka Vešovića.

Izborni sadržaj

Rane šezdesete su i na južnoslavenskim prostorima u znaku egzistenicijalističkog bezizlaza i mijenjanja tehnike pripovjednog postupka kao u romanima *Proljeće Ivana Galeba* Vladana Desnice ili *Drvo sa paklenih vrata* Anđelka Vuletića, te revitalizacije predratne simboličko-avagardne i alegorijske književnosti koja će trajati i do 90-ih u romanima *Pobuna materije* Alije Isakovića i *Hodnici svijetloga praha* Vitomira Lukića, a u kojima se javlja defabularizacija, esejiziranje, lirizam te unutrašnji monolog.

**Preporučeni broj časova: 22**

*Bošnjačka savremena književnost*

Kasnih šezdesetih i sedamdesetih godina na scenu stupa novohistorijski tip književnosti u kojoj se dekor historijskog vremena koristi kao alegorija za slikanje savremenog čovjeka i doba u kojem živi. U ovom periodu nastaju najznačajnija bošnjačka djela: romani *Derviš i smrt* i *Tvrđava* Meše Selimovića, *Konak*, *Bihorci*, zatim pripovijetka *Hasan sin Huseinov* Ćamila Sijarića, *Ugursuz* ili *Bio jednom jedan* Nedžada Ibrišimovića, *Ponornica* Skendera Kulenovića, *Pobune* i drama *Veliki vezir* Derviša Sušića, te poetska zbirka *Kameni spavač* Maka Dizdara.

Naznake postmodernog zaokreta u bošnjačkoj književnosti su najuočljivije u djelima Irfana Horozovića *Talhe ili Šedrvanski vrt*, Dževada Karahasana *Šahrijarov prsten, Istočni diwan (*nastavnik po svom izboru obrađuje jedan od navedenih romana), Tvrtka Kulenovića, te u poeziji Abdulaha Sidrana *Planeta Sarajevo*, *Kuduz (scenarij)* Zilhada Ključanina *Ključ* i Džemaludina Latića *Srebrenički inferno* (poema i oratorij).

Učenike će nastavnik uspješno voditi kroz stvaralaštvo Muhmeda Kondžića *Sužnji,* Jasmine Musabegović *Skretnice,* kroz dramu *Hasanaginicu* Alije Isakovića, o simbolici naslova i tragičnom kolektivnom udesu bošnjačkog naroda tokom iseljavanja u Tursku ili ostajanju da se tavori najbolje će spoznati kroz roman *Tuđe gnijezdo* Huseina Bašića*.*

Prilikom obrade i analize književnih djela važno je praviti komparaciju između stilističkih obilježja modernističkih i postmodernih tekstova te pratiti južnoslavenske nacionalne književnosti u njihovim poetičkim sličnostima i razlikama, od ratne književnosti iz polovine XX vijeka do ratne i poratne književnosti s kraja XX vijeka.

Najnovija bošnjačka i bh. književnost pisana za vrijeme i nakon ratova na prostoru bivše SFRJ još uvijek nije ozbiljno kritički vrednovana, zbog čega je teško govoriti o njenim vrijednostima i poetici, ali se može utvrditi da ova književnost ne nosi obilježja izravne angažiranosti, crno-bijelog slikanja ni revolta iz pozicije žrtve. Pa ipak, ratno pismo kao posebna poetička cjelina iznikla u kontekstu tragičnog rata donosi novi model postmoderne literature nakon koje slijede jedan novi realizam i nova osjećajnost sa nastupom nove generacije pisaca. Vidljivo je to u djelima Miljenka Jergovića, Aleksandra Hemona, Isnama Taljića...

Činjenica da se književnost posljednje tri decenije razvija u eri World Wide Weba daje jedan novi pristup kako pisanju, tako i čitanju i kritičkom vrednovanju djela. S tim u vezi treba govoriti o estetici novih medija, hiperfikciji, te multimedijalnosti.

Gradivo iz književnosti ne mora pratiti samo hronološki slijed nego se može, u zavisnosti od kreativnih afiniteta nastavnika, razvrstavati i povezivati prema različitim kriterijima i u različite tematske krugove (npr. književnost apsurda, književnost koja slika čovjeka otuđenog od društva, izgubljenog i dezorjentiranog intelektualca, žensko autorstvo i feminizam u književnosti...). Bitno je da tematske krugove prate reprezentativni tekstovi koji se interpretiraju, a na kraju se izvode opće odlike književnog pravca ili tematskog kruga. Gradivo se svakako okvirno i dalje može posmatrati u sistemu književnih rodova i vrsta, ali se pritom mora uzeti u obzir nastojanje i potreba moderne i posmoderne književnosti za miješanjem književnih rodova, stilova, intertekstualnost, metatekstualnost, intermedijalnost.

Značajno je učenike upoznati sa općim kulturnim i političkim prilikama datog vremena u Bosni i Hercegovini i Srbiji te u drugim zajednicama gdje žive Bošnjaci (hronološki: Drugi svjetski rat, poslijeratna Jugoslavija i jugoslavenstvo, sedamdesete i osamdesete godine XX vijeka, ratne prilike i poratna Bosna, bosanska dijaspora) povezujući to sa stilsko-strukturalnim, poetskim, idejnim (i ideološkim) dometom u književnosti; isticati razliku između patriotskog od nacionalističkog. Historijske, sociološke, ekonomske, etičke, nacionalne i internacionalne te općekulturne premise ugrađuju se u interpretaciju tekstova i sintezu koja izrasta iz interpretacije.

**Preporučeni broj časova: 45**

*Književna kritika i esejistika*

Učenike treba upoznati sa časopisom *Izraz*, potom *Bošnjačka književnost u književnoj kritici* (edicija Alef), *Antologija bošnjačke književnosti*; Midhat Begić, Muhsin Rizvić, Enes Duraković (književna kritika), Skender Kulenović (književnokritički eseji).

\* Eseje i kritike najprije obrađivati uz djela predviđena PNU.

**Preporučeni broj časova: 4**

*Teorija književnosti i pristup književnom djelu*

Metodologija proučavanja književnosti; tradicija proučavanja književnosti; odnos tradicionalnih, modernih i postmodernih tumačenja književnosti uz navođenje najznačajnijih metoda; postmodernistički pristup književnosti. Učenike treba upoznati sa najznačajnijim metodama proučavanja književnosti kao što su pozitivizam, ruski formalizam, interpretativna metoda, strukturalizam, novi historicizam, postkolonijalna kritika, feministička teorija i kritika.

**Preporučeni broj časova: 4**

JEZIČKA KULTURA (25 časova)

Program za četvrti razred gimnazije u oblasti *Jezička kultura* organiziran je tako da podrazumijeva četiri vještine: pisanje i govor (kao produktivne) i slušanje i čitanje (kao receptivne). Priprema za izradu pismenog zadatka, sama izrada i ispravka pismenog zadatka (pisanje poboljšane verzije zadatka) podrazumijevaju ukupno 16 časova, po četiri za svaki pismeni zadatak.

Realizacija nastave i učenja jezičke kulture ostvaruje se u predmetnom jedinstvu sa nastavom književnosti.

*Pravopis.* U okviru ove teme učenici treba da obnove i prošire znanja iz pravopisa stečena u osnovnoj školi i prethodnim razredima gimnazije. Posebno ponoviti i uvježbati pravilnu upotrebu znakova interpunkcije (tačke, zapete, tačke sa zapetom, upitnika, uzvičnika, dvije tačke, tri tačke, crte, zagrade, navodnika) u pisanom i kucanom tekstu. Očekuje se da nastavnik učenicima ukaže i na mogućnosti i ograničenja prilikom kombinovanja interpunkcijskih znakova (npr. dozvoljeno pisanje zapete iza tačke na kraju skraćenice, ali i nemogućnost pisanja tačke na kraju rečenice koja se završava skraćenicom sa tačkom).

Preporučuje se korelacija sa nastavnim sadržajem iz jezika – pravilno pisanje zapete može se uvježbati pri obradi zavisnih rečenica i naporednih odnosa.

Preporučuje se korelacija i sa nastavnim sadržajem iz stilistike – poželjno je prilikom obrade naučnog funkcionalnog stila obraditi i funkciju zagrade, oznake za fusnotu, razlike u pisanju crte u odnosu na crticu i sl.

Ponoviti sa učenicima pravila upotrebe razmaka u kucanom tekstu (space, eng.), prilikom kucanja znakova interpunkcije. Potrebno je učenicima ukazati na razliku u kucanju navodnika na engleskoj i srpskoj tastaturi, mogućnosti kucanja teksta u kurzivu (*Italic*), umjesto kucanja navodnika.

**Preporučeni broj časova: 6**

*Usmeno izražavanje*. Preporučuje se kontinuirano podsticanje učenika da na redovnoj nastavi i van nje govore na teme iz jezika, književnosti i kulture, kao i redovno ukazivanje na smisao i značaj njegovanja govorne kulture.

**Preporučeni broj časova: 3**

*Pismeno izražavanje.* U okviru ove teme planirana je izrada četiri pismena zadatka i pisanje unapređene verzije pismenog zadatka (ispravka pismenog zadatka). Kao i u prethodnim razredima, priprema za izradu pismenih zadataka je kontinuirana djelatnost i ne ograničava se samo na jedan čas (prije izrade pismenog zadatka). Pismeni zadatak se radi pisanom latinicom. Preporuka je da se ispravka pismenog zadatka radi pisanom ćirilicom.

**Preporučeni broj časova: 16**

**BOSANSKI JEZIK I KNJIŽEVNOST**

**OPĆI I PRIRODNO-MATEMATIČKI SMJER**

Razred **Četvrti**

Godišnji fond časova **132 (4 časa sedmično)**

|  |  |  |
| --- | --- | --- |
| **Standardi obrazovnih postignuća[[2]](#footnote-2)** | **ISHODI****Po završetku četvrtog razreda učenik će biti u stanju da:** | **TEME**  **Ključni pojmovi sadržaji** |
| 1. Oblast: JEZIK2BJK.1.1.1. Posjeduje osnovna znanja o jeziku kao sistemu znakova i sredstvu sporazumijevanja i komuniciranja; ima osjećaj pripadnosti i poštivanja prema vlastitom jeziku i uvažava i poštuje druge jezike; ima potrebu upotrebe jezika na pozitivan i društveno odgovoran način, bez predrasuda; razumije red riječi u rečenici, poznaje povezivanje rečenica u diskurz, prepoznaje tipove teksta; razlikuje temeljne jezikoslovne pojmove; zna osnovne pojmove iz sociolingvistike; ima osnovna znanja o fazama razvoja bosanskog jezika kroz stoljeća; poznaje i primjenjuje pravopisnu normu.2BJK.1.1.2. Razlikuje književni/standardni jezik i dijalekte, ima pravilan stav prema svom i drugim dijalektima; ima potrebu da čuva svoj dijalekat i sve potrebite različnosti, ali i da razvija tolerantnost prema drugim dijalektima; umije da prepozna osnovne varijetete; razumije položaj etnografskih dijalektizama u standardnom jeziku i prepoznaje funkcionalne stilove bosanskog jezika; zna osnovne podatke o mjestu bosanskog jezika među drugim slavenskim i indoevropskim jezicima; umije da koristi rječnike, enciklopedije, knjige, novine, literaturu i internet kao izvor informacija.2BJK.1.1.3. Zna osnovnu podjelu glasova i umije da napravi razliku između pravilnog i nepravilnog izgovora glasa; prepoznaje fonetske i fonološke jedinice bosanskog standardnog jezika, njihova artikulaciona i akustička obilježja; pravilno upotrebljava glas „h“ gdje mu je po etimologiji i normi mjesto; ima osnovna znanja o slogu, njegovoj strukturi i tipovima; zna jedinice akcenatskog sistema i njihova obilježja; razumije pojmove: enklitika i proklitika, postakcenatska dužina.2BJK.1.1.4. Poznaje i razlikuje promjenljive i nepromjenljive vrste riječi, kao i njihove podvrste; prepoznaje oblike sa izvršenim glasovnim promjenama i odstupanja od njih; uočava osnove i nastavke u promjenljivim riječima; zna osnovne vrste morfema i umije da gradi nove riječi primjenjujući principe tvorbe.2BJK.1.1.5. Pravilno sklapa rečenicu; zna osnovne pojmove sintakse i nazive rečeničnih dijelova od kojih se stvara rečenica; prepoznaje u rečenici objekat, atribut i apoziciju; pravi razliku između aktivne i pasivne rečenice.2BJK.1.1.6. Ima leksički fond u skladu sa svojom dobi, interesima i potrebama, kojim se služi u skladu sa jezičkom normom; razumije leksičko-semantičke pojmove (metafora, metonimija, antonimi, sinonimi, homonimi); razlikuje posuđenice od domaćih riječi i zna razloge jezičkog posuđivanja riječi, ali ih ne upotrebljava automatski (osim onih tuđica, a posebno orijentalizama, za koje ne postoji zamjena u bosanskom jeziku); razumije značenje frazema u bosanskom jeziku; poznaje pravopisne priručnike, rječnike i gramatike bosanskog jezika i umije da se koristi njima.2. Oblast: KNJIŽEVNOST2BJK.1.2.1. Poznata su mu sva djela koja obuhvata plan i program. Umije da imenuje autore određenih djela i da ih smjesti u književnohistorijski kontekst. Zna da odredi kojoj epohi u razvoju književnosti ta djela pripadaju; zna osnovne odlike epoha i vrijeme njihova trajanja, najznačajnije predstavnike i naslove djelâ.2BJK.1.2.2. Usvojio je terminologiju književnoteorijskih pojmova koju zna da primijeni na djelima i tekstovima koji se obrađuju; književnoteorijske pojmove umije da objasni, zna da navede adekvatne primjere. Poznati su mu pojmovi: bošnjačka i svjetska književnost, autorska i narodna književnost, interpretacija, književnoumjetnički i književnonaučni tekst; književni rodovi (odlike lirskog, dramskog i epskog), književni žanrovi. Kada je u pitanju starija književnost Bošnjaka, poznaje poetičke osobenosti žanrova bosanskog srednjovjekovlja: administrativni žanrovi (povelja, darovnica...), književni žanrovi (aleksandrida), epigrafika (natpisi na stećcima i pločama...) i crkveni žanrovi (evanđelja, apokrifi, kodeksi...); poznaje poetičke i formalne osobenosti književnosti na orijentalnim jezicima, njene žanrove (divan, kasida, gazel, mevlud, mufred, mesnevija, rubaija...).2BJK.1.2.3. Naučio je da, pristupajući tumačenju književnoumjetničkih i književnonaučnih tekstova, obrati pažnju i na spoljašnji i na unutarnji pristup. Na spoljašnjem nivou proučava biografiju, historijski kontekst; na unutarnjem nivou se bavi sižeom, žanrovima, temom, motivima. Naučio je da prepoznaje osnovne elemente strukture književnog djela, umije da usporedi bošnjačku književnost sa svjetskim književnim ostvarenjima.2BJK.1.2.4. Određuje žanrovsku osobenost djela, kompoziciju i stilističke elemente.2BJK.1.2.5. Uočava osobenosti književnosti u različitim kontekstima (naučnom, filozofskom, historijskom...).2BJK.1.2.6. Poznaje panoramu bošnjačke književnosti i umije da je posmatra u okviru društveno-historijsko-političkog konteksta; zna njene tokove i specifičnosti.2BJK.1.2.7. Shvaća sve okvire i pitanja koje književno djelo pokreće. Pronalazi problem koji postoji u umjetničkom ostvarenju i uz pomoć nastavnika argumentira svoje stavove vezane za karakter junaka, njegov odnos prema sredini, društvu; razumije okolnosti pod kojima bitiše i egzistira.2BJK.1.2.8. Naučio je da koristi sekundarnu literaturu i na taj način svestranije pristupa savladavanju nastavnog sadržaja.2BJK.1.2.9. Bošnjačka i svjetska književnost sa kojom se upoznao otvorila mu je bogati čitalački svijet. Uočio je važnost bošnjačke književnosti za spoznaju svog nacionalnog bića i identiteta.3. Oblast: JEZIČKA KULTURA2BJK.1.3.1. Govori razgovjetno, poštivajući ortoepska pravila književnog jezika; tečno i jasno čita naglas književne i neumjetničke tekstove; izražajno čita i kazuje lakše knjževnoumjetničke tekstove; u zvaničnim situacijama govori o jednostavnijim temama iz oblasti jezika, književnosti i kulture koristeći se korektnim jezičkim izrazom (tj. govori tečno, bez zamuckivanja, poštapalica, prevelikih pauza, osmišljavajući rečenicu unaprijed) i odgovarajućim književnim i gramatičkim terminima, prilagođavajući prilikama, situacijama, govorniku i temi verbalna i neverbalna jezička sredstva (držanje, mimiku, gestikulaciju); posjeduje kulturu slušanja tuđeg izlaganja; u stanju je da s pažnjom sluša predavanja o jeziku, književnosti, jezičkoj kulturi; primjenjuje književnojezičku akcentuaciju i uspoređuje svoj akcenat sa književnim i trudi se da govorenje normira.2BJK.1.3.2. Koristi oba pisma, dajući prednost latinici; primjenjuje osnovna pravopisna pravila i umije se koristiti školskim izdanjem Pravopisa; tokom pisanja izdvaja dijelove teksta, daje naslove i podnaslove, umije da citira i parafrazira; sastavlja pismo – privatno i službeno, biografiju, molbu, žalbu, zahtjev, oglas; zna da popuni različite formulare i obrasce; sastavlja maturski rad poštivajući pravila izrade stručnog rada (upotrebljava fusnote i sastavlja sadržaj i bibliografiju).2BJK.1.3.3. Govoreći i pišući o nekoj temi (iz jezika, književnosti ili slobodnoj temi) jasno strukturira kazivanja i povezuje njegove dijelove na primjeren način; razlikuje bitno od nebitnog i drži se osnovne teme; sastavlja jednostavniji govorni i pisani tekst koristeći se opisom, pripovijedanjem i izlaganjem; umije ukratko da opiše svoja osjećanja i doživljaje književnog ili drugog umjetničkog djela; sažeto prepričava jednostavniji književnoumjetnički tekst i izdvaja njegove važne ili zanimljive dijelove; rezimira jednostavniji književni i neumjetnički tekst.2BJK.1.3.4. Ima sposobnost i naviku da u različite svrhe (informiranje, učenje, lični razvoj, estetski doživljaj, zabava...) čita tekstove srednje težine (književnoumjetničke tekstove, stručne i naučnopopularne tekstove iz oblasti nauke o jeziku i književnosti, tekstove iz medija1); primjenjuje predložene strategije čitanja.––––––––––––––1 Tekstovi koji su pogodni za obradu gradiva iz jezika i književnosti.2BJK.1.3.5. U raspravi ili razmjeni mišljenja na teme iz književnosti, jezika i kulture umije u kratkim crtama da iznese i obrazloži ideju ili stav za koji se zalaže; govori odmjereno, oslanja se na argumente; u stanju je da čuje tuđe mišljenje; piše jednostavniji argumentirani tekst na teme iz književnosti, jezika i kulture.2BJK.1.3.6. Razumije književni i neumjetnički tekst srednje složenosti; prepoznaje njihovu svrhu, pronalazi eksplicitne i implicitne informacije; izdvaja glavne ideje teksta; prati razvoj određene ideje u tekstu; poredi osnovne informacije i ideje iz dvaju ili više tekstova.2BJK.1.3.7. Kritički promišlja književni i neumjetnički tekst srednje složenosti; razlikuje objektivnu tvrdnju od autorove interpretacije; procjenjuje da li autor neumjetničkog teksta iznosi sve potrebite informacije i da li pruža dovoljne i vjerodostojne dokaze za to što tvrdi; pravi distinkciju između neutralnosti i pristrasnosti; prepoznaje govor mržnje, diskriminacije, birokratski jezik i ima izgrađen negativan stav prema njima; umije u jednostavnim primjerima da ponudi alternativu birokratskom jeziku.2BJK.1.3.8. Prepoznaje strukturu, različite elemente, stilske odlike (metaforičnost, slikovitost, ekspresivnost) književnog i neumjetničkog teksta; prepoznaje konotativno značenje riječi u datom kontekstu i razumije njegovu svrhu; određuje značenje nepoznate riječi na osnovukonteksta i tvorbenog modela; razumije značaj čitanja za unapređivanje leksičkog fonda.Sljedeći iskazi opisuju šta učenik zna i umije na srednjem nivou:1. Oblast: JEZIK2BJK.2.1.1. Posjeduje šira znanja o historijskom razvoju jezika i njegovim bitnim svojstvima; posjeduje osnovna znanja o razvoju i vrsti pisma; definira i razlikuje jezične jedinice koje pripadaju različitim jezičnim nivoima; posjeduje osnovna znanja o pravopisu i vrstama pravopisa; ima osnovna znanja o jezičnoj raznolikosti i srodnosti, jezičnim univerzalijama; posjeduje kulturu dijaloga; razumije ono što standardni varijetet odvaja od drugih varijeteta; čuva zavičajni govor uz najveće poštivanje kulturnih vrijednosti drugih naroda i etničkih zajednica.2BJK.2.1.2. Razlikuje dijalekte i poddijalekte bosanskog jezika i njihove glavne osobine; zna osnovna pravila zamjene glasa jat (ijekavski, ekavski i ikavski govori); zna faze razvoja bosanskog književnog jezika i značaj koji ima u kulturnom, društvenom i historijskom razvoju Bošnjaka; uvažava govornike drugih jezika i drugačijih govornih navika.2BJK.2.1.3. Poznaje dijelove govornog aparata i na koji način se proizvode glasovi; zna kriterije klasifikacije glasova i podjelu na klase po artikulacijskim i akustičkim karakteristikama; zna jedinice akcenatskog sistema i njihova obilježja; umije da pročita pravilno akcentovanu riječ; zna fonološki i morfološki uvjetovane alternacije.2BJK.2.1.4. Posjeduje šira znanja o klasifikaciji riječi na vrste i podvrste; razlikuje osnovne načine tvorbe riječi (izvođenje, slaganje, kombinovanje); poznaje pojam morfeme i osnovnu podjelu i umije da izvrši podjelu riječi na tvorbene morfeme; primjenjuje normu u vezi s oblicima riječi u manje frekventnim slučajevima.2BJK.2.1.5. Umije da se koristi svim sintaksičkim mogućnostima bosanskog jezika; posjeduje šira znanja o sintagmi; zna osnovne jedinice sintakse; poznaje glavne odlike nezavisnosloženih i zavisnosloženih rečenica; ima osnovno znanje o kongruenciji i negaciji; razumije pojam elipse; ima osnovna znanja o prostim i složenim glagolskim oblicima i pravilnoj upotrebi padeža.2BJK.2.1.6. Posjeduje bogat i raznolik leksički fond koristeći standardni književni jezik u izražavanju; precizno i pouzdano upotrebljava jezik da bi izrazio svoja iskustva; razlikuje riječi po vremenskoj raslojenosti, po porijeklu, prostiranju.2. Oblast: KNJIŽEVNOST2BJK.2.2.1. Tumači književni tekst posmatrajući ga sa aspekta teme, ideje i kompozicije djela; objašnjava djelo kroz kontekst.2BJK.2.2.2. Obilje usvojenih književnoteorijskih pojmova primjenjuje u interpretiranju književnih ostvarenja predviđenih planom i programom.2BJK.2.2.3. Interpretirajući književnoumjetnička i književnonaučna djela jasno razlučuje unutarnji i spoljašnji pristup; primjenjujući svoje znanje bolje razumije i tumači različite sadržaje.2BJK.2.2.4. Umije da obrazloži estetske i strukturne osobine književnoumjetničkog i književnonaučnog djela. Procjenjuje jasnost izloženih ideja; zna da uoči i imenuje stilske postupke; objašnjava kako i koliko određene odlike tih tekstova omogućavaju razumijevanje i doživljaj.2BJK.2.2.5. Zna da objasni specifičnost književnosti i njene zbilje u odnosu na drugačije društvene pojavnosti.2BJK.2.2.6. Široku paletu novousvojenih književnoteorijskih pojmova u okviru bošnjačke književnosti primjenjuje kada tumači djela predviđena planom. Razlikuje karakteristike alhamijado i divanske književnosti; posjeduje znanja o odlikama epoha i pravaca u razvoju bošnjačke i svjetske književnosti.2BJK.2.2.7. Uočavajući problemske situacije u ponuđenim tekstovima; samostalno pristupa njihovom analiziranju i rješavanju.2BJK.2.2.8. Pristupajući tumačenju programom predviđenih sadržaja, koristi i primarnu i sekundarnu literaturu. Zna da će samo na taj način sagledati sve potrebite aspekte za razumijevanje djela.2BJK.2.2.9. Koristeći bogatstvo bošnjačke i svjetske književne baštine, razvija lične mogućnosti vezane za percepciju, doživljaj, komparaciju, vrednovanje različitih književnoumjetničkih i književnonaučnih sadržaja; razvija literarno, kulturno, jezičko i nacionalno biće u sebi.3. Oblast: JEZIČKA KULTURA2BJK.2.3.1. Govori u zvaničnim situacijama, javno i pred većim auditorijem o temama iz oblasti jezika, književnosti i kulture, koristeći se pritom književnim jezikom; učestvuje u javnim debatama sa više učesnika; procjenjuje slušaoca i oblikuje svoj govor prema njegovim potrebama i mogućnostima; ima potrebu i naviku da razvija sopstvenu govornu kulturu; s pažnjom i razumijevanjem sluša zahtjevnije izlaganje s temom iz jezika, književnosti i kulture; sluša kritički procjenjujući govornikovu argumentaciju i objektivnost.2BJK.2.3.2 Razumije složeniji književni i neumjetnički tekst, prepoznaje njegovu svrhu; pronalazi eksplicitne i implicitne informacije; izdvaja informacije prema zadatom kriteriju; izdvaja glavne ideje; prati razvoj određene ideje; uspoređuje informacije i ideje iz dvaju ili više tekstova da bi razumio odgovarajući značenjski ili stilski aspekt prema zadatom kriteriju; analizira i tumači one sisteme motivacije koji se javljaju u književnom djelu pri oblikovanju likova i izgradnji događaja; tumači tekstove oslanjajući se na drugi tekst.2BJK.2.3.3. Sastavlja složeniji pisani tekst (iz jezika, književnosti ili slobodna tema) koristeći se opisom, pripovijedanjem i izlaganjem; u govornoj ili pisanoj raspravi precizno iznosi svoje ideje i obrazlaže svoj stav; trudi se da govori i piše zanimljivo, praveći prikladne digresije i birajući zanimljive detalje i odgovarajuće primjere; uočava poentu i izlaže je na prikladan način; precizno iznosi svoje doživljaje i utiske povodom književnog ili drugog umjetničkog djela; sažeto prepričava složeniji književni tekst i rezimira složeniji književni i neumjetnički tekst na teme neposredno vezane za gradivo; piše izvještaje i referat; primjenjuje pravopisnu normu u slučajevima predviđenim programom.2BJK.2.3.4. Ima sposobnost i naviku da u različite svrhe (informiranje, učenje, lični razvoj, estetski doživljaj, zabava...) čita zahtjevnije tekstove (književnoumjetničke tekstove, stručne i naučnopopularne tekstove iz oblasti nauke o jeziku i književnosti, tekstove iz medija); ima izgrađen čitalački ukus svojstven kulturnom i obrazovnom čovjeku; primjenjuje složene strategije čitanja; bira strategiju čitanja koja odgovara svrsi čitanja.2BJK.2.3.5. Kritički promišlja složeniji književni i neumjetnički tekst: prepoznaje njegovu svrhu; razdvaja objektivnu tvrdnju od autorove interpretacije; procjenjuje da li je autor teksta neutralan ili pristrasan i obrazlaže svoju procjenu; razliku eksplicitne i implicitne autorove stavove; argumentirano vrednuje da li autor složenijeg ekspozitornog ili argumentiranog teksta pogodnog za obradu gradiva iz jezika i književnosti iznosi sve potrebite informacije i da li pruža dovoljne i vjerodostojne dokaze za to što tvrdi.2BJK.2.3.6. Procjenjuje da li je složeniji neumjetnički tekst pogodan za obradu gradiva iz jezika i književnosti i procjenjuje da li je takav tekst dobro strukturiran i koherentan; procjenjuje da li su ideje izložene jasno i precizno; uočava stilske postupke u ovim tekstovima; procjenjuje koliko određene odlike teksta utiču na njegovo razumijevanje.Sljedeći iskazi opisuju šta učenik zna i umije na naprednom nivou:1. Oblast: JEZIK2BJK.3.1.1. Razumije važnost uloge jezika u razvoju komunikacijskih vještina, oblikovanju svijesti i kreativnosti; poznaje konverzaciona načela (kvaliteta, kvantiteta, odnosa i načina); jasan mu je pojam kategorizacije; razumije informativnu i stilsku vrijednost rečenice; jasna su mu sredstva veze među rečenicama (koherentnost).2BJK.3.1.2. Poznaje pravila o rasporedu akcenata i umije da ih primijeni na jednostavnim primjerima.2BJK.3.1.3. Posjeduje šira znanja o promjeni u okviru vrsta riječi i načinima tvorbe riječi u bosanskom jeziku; rastavlja riječi na morfeme i imenuje morfeme u odnosu na mjesto u riječi.2BJK.3.1.4. Posjeduje detaljnija znanja o pravilnoj upotrebi padeža i glagolskih oblika; razlikuje bezlične i lične rečenice; umije da analizira gramatičku i značenjsku strukturu komplikovanijih rečenica građenih po različitim modelima; poznaje različite veze među članovima sintagme (kongruencija).2BJK.3.1.5. Ima šira znanja o rječnicima i rječničkom članku, njegovoj strukturi i elementima.2. Oblast: KNJIŽEVNOST2BJK.3.2.1. Čita, tumači, analizira, istražuje književnoumjetnička i književnonaučna djela predviđena školskim programom. Koristeći dodatnu literaturu i podatke o književnom opusu autora, interpretaciji teksta prilazi analitički i studiozno, posmatrajući ga u širem kontekstu.2BJK.3.2.2. Interpretirajući književna djela koristi stečena znanja o književnoteorijskim pojmovima.2BJK.3.2.3. Koristeći metodu spoljašnjeg i unutarnjeg pristupa tekstu, rasvjetljava različite aspekte književnoumjetničkog djela.2BJK.3.2.4. Tumači i razlikuje osobenosti divanske i alhamijado književnosti; ističe jezičke, estetske i strukturne osobine tih djela, kao i njihovu izraženu didaktičku funkciju.2BJK.3.2.5. Razumije osobenost književnog izraza koji, u stilu komunikacije sa čitaocem, koristi prisustvo ili odsustvo pripovjedača, pripovjedni fokus, status istorijskog i fiktivnog.2BJK.3.2.6. Koristeći znanja o odlikama, epohama, pravcima, stilovima, interpretira i vrednuje književnoumjetnička i književnonaučna djela predviđena programom, ali i ona izvan programa.2BJK.3.2.7. Razumije probleme i ideje u književnom djelu; samostalno prilazi njihovom rješavanju i argumentirano brani svoje stavove, koristeći primarnu i sekundarnu literaturu.2BJK.3.2.8. Selekciju sekundarne literature, koju koristi prilikom tumačenja djela, vrši samostalno.2BJK.3.2.9. Sa izoštrenim osjećajem za strategiju čitanja pristupa djelima bošnjačke i svjetske književnosti, i na taj način razvija jezički, literarni, estetski, kulturni i nacionalni identitet.3. Oblast: JEZIČKA KULTURA2BJK.3.3.1. Diskutuje o složenim temama iz jezika, književnosti i kulture; diskutuje o smislu i vrijednostima književnih tekstova i o svrsi i vrijednostima neumjetničkih tekstova koristeći stručnu terminologiju.2BJK.3.3.2. Izlaže (u zvaničnim situacijama, javno i pred većim auditorijem) i piše o temama iz oblasti jezika, književnosti i kulture; ima razvijene govorničke vještine; pretpostavlja različite stavove auditorija i u skladu s tim problematizira pojedine sadržaje; prepoznaje, analizira verbalnu i neverbalnu reakciju sagovornika, odnosno auditorija, i tome prilagođava svoj govor; slušajući govornika procjenjuje sadržinu i formu njegovog govora i način njegovog govorenja.2BJK.3.3.3. Kompoziciono i logički skladno piše stručni tekst na teme iz književnosti i jezika kao i novinski članak.2BJK.3.3.4. Organizira, klasificira, uopćava i na sličan način obrađuje informacije iz književnih i neumjetničkih tekstova na osnovu zadatog ili samostalno postavljenog kriterija.2BJK.3.3.5. Produbljeno kritički promišlja složeniji tekst; procjenjuje koliko složeniji ekspozitorni tekst uspješno prenosi informacije publici kojoj je namijenjen, uočavajući koje informacije nedostaju; izdvaja dokaznu građu na kojoj autor argumentiranog teksta zasniva svoje stavove i određuje sredstva kojima ih iznosi; zapaža autorove greške u zaključivanju i slično.2BJK.3.3.6. Procjenjuje stilske postupke u književnom i neumjetničkom tekstu; uspoređuje stilske postupke u dva složena teksta; tumači njihovu ulogu u ostvarivanju estetskih i značenjskih oblika navedenih vrsta tekstova.2BJK.3.3.7. Izgrađuje svijest o sebi kao čitaocu; razvija čitalačku autorefleksiju (razumije ulogu čitanja u sopstvenom razvoju; ima razvijenu kritičku svijest o svojim čitalačkim sposobnostima...). | - odredi sintaksičke jedinice u rečenici- prepoznaje tipove zavisnih i nezavisnih rečenica, te tipove naporednih konstrukcija- uočava različite vrste rečenica i njihovu informativnu i stilsku vrijednost- poznaje značenje i funkciju padežnih oblika i prijedloškopadežnih konstrukcija i pravilno ih upotrebljava u govoru i pisanju- razlikuje sintaksičke figure koje se ostvaruju i na nivou sintagme i na nivou rečenice (anafora, epifora, simploha i druge tzv. figure ponavljanja, tautologija, perifraza, retorsko pitanje, antiteza, hiperbola, oksimoron, elipsa itd.)- razlikuje glagolske načine i glagolska vremena- poznaje lične i nelične glagolske oblike i razumije njihovu sintaksičku funkciju- razlikuje semantičku i gramatičku kongruenciju i pravilno ih primjenjuje- poznaje prirodu i porijeklo jezika, različite jezičke identitete, jezičke funkcije i principe njegove organizacije (strukturalni, socijalni, psihološki aspekt)- poznaje leksikografiju bosanskog jezika, semantički odnos među riječima (hiperonimija, hiponimija, sinonimija, antonimija, homonimija, polisemija i dr.), strukturu mentalnog leksikona, različite vrste riječnika- poznaje najznačajnije lingvističke škole: De Sosirov (Ferdinand de Saussure) strukturalizam i lingvističke škole koje slijede: ženevska, francuska, praška, danska (kopenhaška) i američka (jelska) lingvistička škola- zna razvoj standardne novoštokavštine: bosanski, srpski, hrvatski, crnogorski jezik- poredi svjetske jezike po srodnosti, tipovima i jezičkim univerzalijama- zna razloge leksičkoga posuđivanja; vrste posuđenica | **JEZIK*** **Sintaksa**
* **Sintaksostilistika**
* **Opšta lingvistika (sociolingvistika i lingvistika XX stoljeća)**
* **Semantika**
* **Leksikologija i leksikografija**
* **Historija jezika**
 |
|  | - tumači književni tekst stavljajući ga u odgovarajući kulturnohistorijski kontekst- prepoznaje i objašnjavažanrovska, kompozicijska i stilska obilježja književnoga teksta- poznaje metodologiju proučavanja književnosti i najznačajnije metode proučavanja književnosti; različite pristupe književnoumetničkom djelu- uočava i kritički tumači probleme i ideje u književnom djelu i povezuje ih sa problemima koje izučavaju druge humanističke nauke- koristi književnoteorijske termine u tumačenju književnog djela- interpretira književni tekst i kritičkiga ocjenjuje s obzirom na tematska,žanrovska, kompozicijska i stilskaobilježja- razumije historijske, socijalne i političke okolnosti koje su utjecale na pojavu analiziranih tekstova; povezuje historijske, religijske, političke teme koje djeloobrađuje- na konkretnim primjerima uočava osobine savremene svjetske književnosti; poznaje posljeratni modernizam; poznaje nove oblike pripovijedanja; pojavu novih književnih tehnika - zna bošnjačku prvenstveno književnu, a potom i književnokritičku praksu te književni život počev od Drugog svjetskog rata pa sve do neposredne savremenosti, odnosno pojavu književnosti NOB-a i socijalističkog realizma, poratnog predmodernizma i modernizma, kao i postmodernizma- poznaje značajna književna kretanja nakon Drugog svjetskog rata u oblasti književne kritike, esejistike i nauke o književnosti (kritika pojedinačnog djela)- prepoznaje značajne časopise, njihovu uredničku koncepciju, zastupanja poetičkih, kritičkih i književnonaučnih modela u BiH od 1945. godine do danas, prati poetičke transformacije u književnosti, promjene u književnoj kritici i književnoj nauci uopće- poznaje književna djela koja su u korelaciji sa filmom | **KNJIŽEVNOST*** **Savremena svjetska književnost**
* **Savremena svjetska književnost na južnoslavenskom prostoru**
* **Bošnjačka savremena književnost**
* **Teorija književnosti**
 |
|  | - poznaje i dosljedno primjenjuje pravopisnu normu- primjenjuje osnovna pravila transkripcije imena iz stranih jezika- čita i piše tekstove različitih funkcionalnih stilova; piše jasan i smislen rad u kojem su razrada, organizacija i stil primjereni zadatku- učestvuje u javnim razgovorima sa više učesnika (na različite teme uključujući i teme iz oblasti jezika i književnosti)- govor prilagođava različitim kontekstima i komunikacijskim zadacima; procjenjuje verbalnu i neverbalnu reakciju sagovornika i tome prilagođava svoj govor; koristi po potrebi digitalne medije i vizuelno izlaganje podataka da unaprijedi i olakša razumijevanje (PP prezentacija)- argumentirano izlaže i izvodi zaključak- samostalno bira informacije iz različitih izvora u skladu sa svrhom istraživanja i kritički procjenjuje njihovu istinitost | **JEZIČKA KULTURA*** **Pravopis**
* **Usmeno i pismeno izražavanje**
 |

**UPUTSTVO ZA DIDAKTIČKO-METODIČKO OSTVARIVANJE PROGRAMA**

**I PLANIRANJE NASTAVE I UČENJA**

Nastava i učenje Bosanskog jezika i književnosti treba da doprinesu razvoju stvaralačkog i istraživačkog duha koji će omogućiti učenicima da razvijaju znanja, vrijednosti i funkcionalne vještine koje će moći da koriste u daljem obrazovanju, u profesionalnom radu i u svakodnevnom životu; formiraju vrednosne stavove kojima se čuva nacionalna i svjetska kulturna baština; budu osposobljeni za život u multikulturalnom društvu; ovladaju općim i međupredmetnim kompetencijama, relevantnim za aktivno učešće u zajednici i cjeloživotno učenje.

Kvalitet i trajnost znanja, umijeća, vještina i stavova učenika umnogome zavise od principa, oblika, metoda i sredstava koji se koriste u procesu učenja. Zbog toga savremena nastava Bosanskog jezika i književnosti pretpostavlja ostvarivanje ishoda uz pojačanu misaonu aktivnost učenika, poštovanja i uvažavanja didaktičkih principa (posebno: svjesne aktivnosti učenika, naučnosti, primjerenosti, postupnosti, sistematičnosti i očiglednosti), kao i adekvatnu primjenu onih nastavnih oblika, metoda, postupaka i sredstava čiju su vrijednost utvrdile i potvrdile savremena praksa i metodika nastave i učenja bosanskog jezika i književnosti (prije svega: razni vidovi organizacije rada i korišćenje komunikativnih, logičkih i stručnih (specijalnih) metoda primjerenih sadržajima obrade i mogućnostima učenika). Izbor određenih nastavnih oblika, metoda, postupaka i sredstava uslovljen je, prije svega, ishodima koje treba ostvariti, a potom i sadržajima koji će pomoći da se propisani ishodi ostvare.

Nastava Bosanskog jezika i književnosti treba da bude usmjerena ka razvoju međupredmetnih kompetencija: kompetencije za učenje, komunikaciju i saradnju, estetsku kompetenciju, digitalnu, kompetenciju za rad sa podacima, učešće u demokratskom društvu i zdrav život.

Redovna nastava i učenje izvodi se u specijalizovanim učionicama i kabinetima za ovaj predmet, koji treba da budu opremljeni u skladu sa normativima za gimnazije. Djelimično, ona se organizuje i u drugim školskim prostorijama (biblioteci-medijateci, čitaonici, audiovizuelnoj sali i sl.). Nastava može da se realizuje i putem planiranih aktivnosti i definisanih ciljeva usklađenih sa općim ciljevima nastave bosanskog jezika i književnosti i na Sajmu knjiga, književnoj večeri, u pozorištu i sl.

U nastavi Bosanskog jezika i književnosti koriste se odobreni udžbenici i priručnici, kao i bibliotečko-informacijska i informatička građa, značajna za sistematsko osposobljavanje učenika za samostalno korišćenje raznih izvora saznanja u nastavi i van nje.

Oblasti *Jezik, Književnost i Jezička kultura* treba da čine predmetnu cjelinu, da se prožimaju i upotpunjuju. Stoga je preporučeni broj časova samo okviran (za oblast *Jezik* 34, za *Književnost* 75, a za *Jezičku kulturu* 23). Pažljivim planiranjem nastave i učenja koje treba da dovedu do ostvarenosti predviđenih ishoda za sve tri oblasti, nastavnik će sam, uz praćenje rezultata učenika, raspoređivati broj časova.

**II OSTVARIVANJE NASTAVE I UČENJA**

**JEZIK** (34 časa)

Program za četvrti razred gimnazije u strukturalnoj cjelini *Jezik* organiziran je u nekoliko oblasti/temа, usklađen sa ishodima za ovaj razred, a prema opisima standarda učeničkih postignuća. Oblasti koje ulaze u sastav strukturalne cjeline Jezik su: *Sintaksa (ponavljanje), Sintaksostilistika, Semantika Leksikologija i leksikografija, Sociolingvistika*, te *Historija bosanskog jezika*, a učenici će imati priliku da se bolje upoznaju sa navedenim lingvističkim disciplinama i njihovim osnovnim pojmovima i zadacima. Programom se predviđa proširivanje znanja iz oblasti obrađenih u osnovnoj školi, ali i uvođenje novih pojmova.

*Sintaksa i sintaksostilistika.* U okviru ove teme učenici proširuju i produbljuju znanja o padežnim i glagolskim oblicima; stiču nova o tipovima kongruencije, raspoređivanju sintaksičkih jedinica u rečenici. Obnovit će i produbiti znanja o rečenici i rečeničnom iskazu, kao i o stilskim figurama koje se ostvaruju n nivou rečenice (inverzija, anafora, epifora, hiperbola, tautologija, retoričko pitanje, oksimoron). Na višem i složenijem nivou će se služiti govornim vrednotama, razumijevati značaj rečeničnog akcenta i rečenične melodije, razumjeti da postoji akcenat riječi i akcenat rečenice te da je za opću kulturu i ljepotu govora potrebno razumijevanje i pravilno korištenje rečeničnog akcenta.

Prilikom obrade značenja padeža, potrebno je ukazati na imeničku, pridjevsku i prilošku upotrebnu vrijednost imeničkih jedinica. Također, važno je ukazati na to da se jednim padežom mogu obiljeležiti različite funkcije i iskazati različita značenja (padežna polivalentnost). S druge strane, potrebno je navesti primjere koji pokazuju da dva ili više padeža mogu imati istu funkciju i značenje u rečenici (padežna sinonimija).

Od nastavnika se očekuje da sa učenicima obnovi znanja o kongruenciji, a potom da ova znanja proširi tipičnim primjerima gramatičke i semantičke kongruencije u rodu i broju. Također, u osnovnim crtama treba ukazati i na tipičan red riječi u rečenici, tj. na tipično raspoređivanje sintaksičkih jedinica.

Od nastavnika se očekuje da sa učenicima obnovi znanja o vrstama zavisnih rečenica, kao i da ukaže na njihovu imeničku, pridjevsku i prilošku vrijednost. Ovdje je važno uspostaviti korelaciju sa nastavnim sadržajem iz jezičke kulture koji se odnosi na pravilno pisanje zapete. Također obnoviti znanje o nezavisnim rečenicama.

Od nastavnika se očekuje da sa učenicima obnovi znanja o negaciji (odrične i potvrdne rečenice) i u tipičnim slučajevima obradi opće i posebno negiranje u odričnim rečenicama, kao i pojam dvostrukog negiranja.

Potrebno je upoznati učenike sa različitim značenjima ličnih glagolskih oblika (vremena i načina).

**Preporučeni broj časova: 11**

*Semantika.* Ovladat će osnovnim pojmovima iz semantike počevši od jezika kao sistema znakova i značenja pojedinih riječi, te sintaksičkog značenja riječi, kao i odnosu sintakse i semantike.

**Preporučeni broj časova: 5**

*Funkcionalni stilovi bosanskog književnog jezika*. U okviru ove teme ponavljaju se i dopunjuju ranije stečena znanja o književnoumjetničkom i naučnom stilu. Posle obrade obje nastavne jedinice, preporučuje se sistematizacija diferencijalnih osobina svih funkcionalnih stilova i grafički prikaz pomoću tabele.

Nastavu bi trebalo funkcionalno povezati sa nastavom književnosti i jezičke kulture. Za prepoznavanje funkcionalnog stila i utvrđivanje njegovih obilježja, poželjno je za pomoćne tekstove izabrati djela iz programa nastave književnosti i jezičke kulture za četvrti razred.

Prilikom ponavljanja obilježja naučnog stila, značajno je obuhvatiti digitalnu kompetenciju i kompetenciju za rad sa podacima. Od nastavnika se očekuje da učenike upute na ispravne i bezbedne načine pretrage na internetu, čiji je cilj pisanje naučnog rada.

**Preporučeni broj časova: 3**

*Opća lingvistika* (*sociolingvistika i lingvistika u XX vijeku)* U okviru ove tematske oblasti učenici proširuju znanja o evoluciji jezika – razvoju jezika u društvu. Posebno je na ovom nivou važna oblast sociolingvistike koja govori o jeziku kao sredstvu komunikacije, o različitim vidovima raslojavanja jezika, vremenskom, teritorijalnom, te o funkcionalnom raslojavanju. Na kraju će se učenici upoznati sa razvojem lingvistike u XX vijeku.

Preporučuje se povezivanje sa sadržajima nastave stranih jezika i geografije – izrada jezičkih karti na kojima bi bile predstavljene jezičke grupe. Poželjan oblik rada je grupni – rad na istraživačkim zadacima, izrada prezentacija i izlaganje učenika na odabranu temu iz ove oblasti.

**Preporučeni broj časova: 6**

*Leksikologija i leksikografija*. Leksikografija bosanskog jezika (obnavljanje znanja iz II razreda); najstariji, najvažniji i najnoviji rječnici bosanskog jezika (od Uskufijinog tursko-bosanskog rječnika iz 1631. godine do višetomnog Jahićevog rječnika koji još uvijek nije u cijelosti završen). Dodiri među jezicima i leksičko posuđivanje; razlozi leksičkoga posuđivanja; vrste posuđenica. Prilagodba posuđenica; vrste prilagodbe (grafijska, pravopisna, fonološka, morfološka i značenjska). Tuđice, odnos prema tuđicama; jezička kultura i jezički purizam; autohtone riječi i tuđice; obaveza govornika da čuva i promovira leksiku bosanskog jezika.

Poželjan oblik rada je grupni – rad na istraživačkim zadacima, izrada prezentacija i izlaganje učenika na odabranu temu iz ove oblasti. Preporučuje se usmjeravanje učenika na istraživački rad i projektnu nastavu, čiji bi cilj bio analiza leksike u neposrednom okruženju, istraživanje razgovornog stila i izvođenje zaključaka.

**Preporučeni broj časova: 6**

*Historija bosanskog jezika.* U okviru ove teme učenike treba upoznati sa historijom bosanskog jezika u XX vijeku, zabrana i negiranje naziva, borba za priznavanje posebnosti, vraćanje naziva bosanski jezik.

**Preporučeni broj časova: 3**

**KNJIŽEVNOST (75)**

*Savremena svjetska književnost*

Sadržaji iz književnosti će se realizovati sa književnohistorijskog, književnoteorijskog, književnokritičkog i književnoumjetničkog aspekta, pri čemu treba uzeti u obzir činjenicu da su pred nastavnikom mladi ljudi koji već trebaju imati izgrađene stavove i jasne predodžbe o svijetu i umjetnosti. I u nastavi književnosti akcenat se stavlja na kreativne sposobnosti nastavika i aktivno učenje učenika. Književna djela i likove povezivati sa savremenom zbiljom i svijetom koji nas okružuje. U nastavi koristiti različite izvore znanja, uz aktivnu primjenu informacionih i multimedijalnih tehnologija, sa akcentom na kvalitetnom, pozitivnom i svrsishodnom korištenju društvenih mreža (za grupne projekte i grupni ili rad u paru).

 U IV razredu gimnazije izučava se savremena književnost što je okvirno naziv za cjelokupnu svjetsku književnost nakon Drugog svjetskog rata i uslovno se može podijeliti na novu (drugu) modernu, postmodernu, te književnost u eri World Wide Weba i dvadeset prvoga vijeka, a na južnoslavenskim prostorima počev od Drugog svjetskog rata te pojave književnosti NOB-a i socijalističkog realizma, poratnog predmodernizma i modernizma, postmodernizma te tzv. ratnog pisma i poetike svjedočenja u bošnjačkoj književnosti.

Gradivo dato u programu prati historijski i hronološki slijed pojavljivanja te se u tom kontekstu i okviru može i izučavati, praveći istovremeno usporedbu (sličnosti i razlike) sa ranije obrađenim književnoumjetničkim epohama i pravcima. Za početak treba kontinuirano pratiti razvoj od socijalno angažirane književnosti iz tridesetih godina XX vijeka do promjena koje donosi Drugi svjetski rat i nova (druga) moderna. Sintagma ratna i poratna književnost historijska je, a ne stilska odrednica koja se nadovezuje na tridesete godine XX vijeka i socijalnu književnost, kojoj se pridružuju ratne i antiratne teme te angažirana književnost. Značajno je u ovom periodu govoriti o djelima svjetske književnosti koja ne govore o ratu, ali se na osnovu predratnih, ratnih i poratnih događanja oblikuju unoseći savremen pristup gledanja i način obrade. Takvu modernost u svojoj poeziji otkrivaju već Tomas Stern Eliot s čijim stvaralaštvom će se učenici upoznati kroz zbirku poezije *Ljubavna pjesma*, a u prozi kroz roman *Stepski vuk* Hermana Hesea.

Na svjetskoj književnoj sceni u ratnoj i poratnoj fazi moderne javlja se egzistencijalizam kao posljednja jedinstvena i jasno određena književna (ili književno-filozofska) orijentacija svjetskih razmjera posebno vidljiva u djelima Albera Kamija *Stranac*, Semjuela Beketa *Čekajući Godoa*  i Margerit Jursenar *Hadrijanovi memoari*. Kako četrdesetih i pedesetih godina 20. vijeka egzistencijalizam kao filozofski pravac doživljava svoj uzlet, njegove postavke dobijaju svoj korelat i u književnosti, pa se tako *Stranac* Albera Kamija izdvaja kao remek-djelo nastalo na ovoj osnovi. Pri obradi ovog djela treba uzeti u obzir da se osnovne postavke egzistencijalističke filozofije kod Kamija razvijaju u pravcu filozofije apsurda, što najbolje pokazuje njegov esej *Mit o Sizifu* koji se može čitati i kao esejističko-filozofski predložak romanu *Stranac.*

Opozicija između modernizma i postmoderne vidljiva je već kasnih šezdesetih i ranih sedamdesetih godina kada dolazi do reakcije na elitizam, hermetizam i teško razumljiv način izražavanja, a u vidu lahkoće i razumljivog načina pisanja, trivijalnosti, te procvata žanrovske proze (kriminalistički, ljubavni i dr. romani). Prvi su promjene u svoja djela unijeli Italo Kalvino, Milan Kundera, Vladimir Nabokov, te Umberto Eko *Ime ruže*. Od tada sve vidljivije u književnost prodiru nanosi postmoderne epohe čija je preteča Horhe Luis Borhes *Alef* ili *Čekanje*. Kad je riječ o epohama modernizma i postmoderne, valja reći da su to i tematsko-stilski i strukturno-kompozicijski dva različita i suprotstavljena književna pravca. Učenici će se upoznati sa različitim pristupima u književnosti ovih epoha, te u tom kontekstu trebaju interpretirati i najvažnija djela vodećih predstavnika tih razdoblja počevši od već spomenutog Kamija, Eka, Borhesa kao i Ernesta Hemingveja kroz djelo *Starac i more,* potomkao i Gabrijela Garsiju Markezа *Sto godina samoće*, kao i Tarika Alijа *Sjene narovog drveta*.

Izborni sadržaj

Različiti vidovi postmodernističkog proznog izraza u svjetskoj i domaćoj prozi, primjeri romana toka svijesti, teme vezane za Drugi svjetski rat, modernistička poezija, kao i specifičnosti proze nastajale devedesetih godina prošlog stoljeća, mogu se pratiti ponuđenim izborom pisaca i djela prema dogovoru učenika i nastavnika.

U godinama neposredno nakon Drugog svjetskog rata nastaje antiutopijski roman *Životinjska farma* Džordža Orvela koji, pored toga što je alegorijski prikaz Staljinove ličnosti i njegove sovjetske države, usmjeren je na kritiku totalitarizma uopšte. Čitanjem ovog romana učenici treba da se upoznaju sa žanrom utopije i antiutopije i praveći intertekstualnu vezu sa Bulgakovljevim *Majstorom i Margaritom* razvijaju kritičku svijest.

Poetičko preklapanje s Borhesovom prozom može se uočiti u djelu *Ako jedne zimske noći neki putnik* Itala Kalvina koje kroz priču o traganju Čitaoca i Čitateljke za ispravnim završetkom romana usljed zabune oko pomiješanih stranica u izdavačkoj kući, također izražava postmodernističku ideju o otvorenom završetku djela u kojem čitalac sam nadograđuje smisao.

Učenici i nastavnici tokom obrade djela i iz obaveznog i iz izbornog sadržaja mogu da se opredijele za analizu specifičnih pitanja u njima: nacionalni identitet, tradicija, nacionalne vrijednosti (afirmacija i kritičko preispitivanje) rodna osjetljivost – *Zločin i kazna* (lik Sonje Marmeladove), *Hamlet* (lik Ofelije), *Majstor i Margarita* (lik Margarite, služavke Nataše, Fride).

Učenici će se upoznati sa stvaralaštvom Tomasa Mana kroz *Čarobni brijeg* ili neko drugo djelo po izboru nastavnika, kao i poezijom Federika Garsije Lorke.

Iz datog izbora nastavnik bira najmanje dva djela, a najviše pet.

**Preporučeni broj časova: 19**

*Južnoslavenska savremena književnost*

Na južnoslavenskoj sceni ovaj period su obilježili: Miroslav Krleža *Gospoda Glembajevi*, Ivan Goran Kovačić *Jama*, Branko Ćopić *Mala moja iz Bosanske Krupe* i Ivo Andrić *Prokleta avlija*, koji su svaki na svoj način obilježili to vrijeme. Neizostavno navesti da nakon samoga rata na južnoslavenskim prostorima nastupa period tzv. socrealitičke književne prakse (socijalistički estetizam), koja se svodi na pisanje književnih djela po direktivi i crno-bijelom prikazivanju likova te veličanju socijalističkih ideja. Upoznavanje sa posljeratnim modernizmom u srpskom pjesništvu, učenici će otpočeti obrađivanjem zbirke pjesama *Kora* Vaska Pope, gdje će kombinovanjem spoljašnjeg i unutrašnjeg pristupa u analizi književnog djela biti moguće da se razumije na koji način su tekla ideološko-poetička strujanja u srpskoj književnosti tog vremena i kakve je revolucionarne promjene Vasko Popa unio u srpsko pjesništvo*.* Postmoderna u srpskoj književnosti treba da se prati u djelima Danila Kiša *Grobnica za Borisa Davidoviča.* Učenici će se upoznati i sa hrvatskim savremenim književnicima i to: Ranka Marinkovića *Ruke* ili *Kiklop,* kao i Iva Brešana *Predstava Hamleta u selu Mrduša Donja.* Upoznat će se i sa poezijom Marka Vešovića.

Izborni sadržaj

Rane šezdesete su i na južnoslavenskim prostorima u znaku egzistenicijalističkog bezizlaza i mijenjanja tehnike pripovjednog postupka kao u romanima *Proljeće Ivana Galeba* Vladana Desnice, te revitalizacije predratne simboličko-avagardne i alegorijske književnosti koja će trajati i do devedesetih u romanima *Pobuna materije* Alije Isakovića.

**Preporučeni broj časova: 17**

*Bošnjačka savremena književnost*

Kasnih šezdesetih i sedamdesetih godina na scenu stupa novohistorijski tip književnosti u kojoj se dekor historijskog vremena koristi kao alegorija za slikanje savremenog čovjeka i doba u kojem živi. U ovom periodu nastaju najznačajnija bošnjačka djela: romani *Derviš i smrt* i *Tvrđava* Meše Selimovića, *Konak*, *Bihorci*, zatim pripovijetka *Hasan sin Huseinov* Ćamila Sijarića, *Ugursuz* ili *Bio jednom jedan* Nedžada Ibrišimovića, *Ponornica* Skendera Kulenovića, *Pobune* i drama *Veliki vezir* Derviša Sušića, te poetska zbirka *Kameni spavač* Maka Dizdara.

Naznake postmodernog zaokreta u bošnjačkoj književnosti su najuočljivije u djelima Irfana Horozovića *Talhe ili Šedrvanski vrt*, Dževada Karahasana *Šahrijarov prsten, Istočni diwan (*nastavnik po svom izboru obrađuje jedan od navedenih romana), Tvrtka Kulenovića, te u poeziji Abdulaha Sidrana *Planeta Sarajevo*, *Kuduz (scenarij)* Zilhada Ključanina *Ključ* i Džemaludina Latića *Srebrenički inferno* (poema i oratorij).

Učenike će nastavnik uspješno voditi kroz stvaralaštvo Muhаmeda Kondžića *Sužnji,* Jasmine Musabegović *Skretnice,* kroz dramu *Hasanaginicu* Alije Isakovića, o simbolici naslova i tragičnom kolektivnom udesu bošnjačkog naroda tokom iseljavanja u Tursku ili ostajanju da se tavori najbolje će spoznati kroz roman *Tuđe gnijezdo* Huseina Bašića*.*

Prilikom obrade i analize književnih djela važno je praviti komparaciju između stilističkih obilježja modernističkih i postmodernih tekstova te pratiti južnoslavenske nacionalne književnosti u njihovim poetičkim sličnostima i razlikama, od ratne književnosti iz polovine XX vijeka do ratne i poratne književnosti s kraja XX vijeka.

Najnovija bošnjačka i bh. književnost pisana za vrijeme i nakon ratova na prostoru bivše SFRJ još uvijek nije ozbiljno kritički vrednovana, zbog čega je teško govoriti o njenim vrijednostima i poetici, ali se može utvrditi da ova književnost ne nosi obilježja izravne angažiranosti, crno-bijelog slikanja ni revolta iz pozicije žrtve. Pa ipak, ratno pismo kao posebna poetička cjelina iznikla u kontekstu tragičnog rata donosi novi model postmoderne literature nakon koje slijede jedan novi realizam i nova osjećajnost sa nastupom nove generacije pisaca. Vidljivo je to u djelima Miljenka Jergovića, Aleksandra Hemona, Isnama Taljića...

Činjenica da se književnost posljednje tri decenije razvija u eri World Wide Weba daje jedan novi pristup kako pisanju, tako i čitanju i kritičkom vrednovanju djela. S tim u vezi treba govoriti o estetici novih medija, hiperfikciji, te multimedijalnosti.

Gradivo iz književnosti ne mora pratiti samo hronološki slijed nego se može, u zavisnosti od kreativnih afiniteta nastavnika, razvrstavati i povezivati prema različitim kriterijima i u različite tematske krugove (npr. književnost apsurda, književnost koja slika čovjeka otuđenog od društva, izgubljenog i dezorjentiranog intelektualca, žensko autorstvo i feminizam u književnosti...). Bitno je da tematske krugove prate reprezentativni tekstovi koji se interpretiraju, a na kraju se izvode opće odlike književnog pravca ili tematskog kruga. Gradivo se svakako okvirno i dalje može posmatrati u sistemu književnih rodova i vrsta, ali se pritom mora uzeti u obzir nastojanje i potreba moderne i posmoderne književnosti za miješanjem književnih rodova, stilova, intertekstualnost, metatekstualnost, intermedijalnost.

Značajno je učenike upoznati sa općim kulturnim i političkim prilikama datog vremena u Bosni i Hercegovini i Srbiji te u drugim zajednicama gdje žive Bošnjaci (hronološki: Drugi svjetski rat, poslijeratna Jugoslavija i jugoslavenstvo, sedamdesete i osamdesete godine XX vijeka, ratne prilike i poratna Bosna, bosanska dijaspora) povezujući to sa stilsko-strukturalnim, poetskim, idejnim (i ideološkim) dometom u književnosti; isticati razliku između patriotskog i nacionalističkog. Historijske, sociološke, ekonomske, etičke, nacionalne i internacionalne te općekulturne premise ugrađuju se u interpretaciju tekstova i sintezu koja izrasta iz interpretacije.

**Preporučeni broj časova: 36**

*Teorija književnosti i pristup književnom djelu*

Metodologija proučavanja književnosti; tradicija proučavanja književnosti; odnos tradicionalnih, modernih i postmodernih tumačenja književnosti uz navođenje najznačajnijih metoda; postmodernistički pristup književnosti. Učenike treba upoznati sa najznačajnijim metodama proučavanja književnosti kao što su pozitivizam, ruski formalizam, interpretativna metoda, strukturalizam, novi historicizam, postkolonijalna kritika, feministička teorija i kritika.

**Preporučeni broj časova: 3**

JEZIČKA KULTURA (23 časa)

Program za četvrti razred gimnazije u oblasti *Jezička kultura* organiziran je tako da podrazumijeva četiri vještine: pisanje i govor (kao produktivne) i slušanje i čitanje (kao receptivne). Priprema za izradu pismenog zadatka, sama izrada i ispravka pismenog zadatka (pisanje poboljšane verzije zadatka) podrazumijevaju ukupno 16 časova, po četiri za svaki pismeni zadatak.

Realizacija nastave i učenja jezičke kulture ostvaruje se u predmetnom jedinstvu sa nastavom književnosti.

*Pravopis.* U okviru ove teme učenici treba da obnove i prošire znanja iz pravopisa stečena u osnovnoj školi i prethodnim razredima gimnazije.

Posebno ponoviti i uvježbati pravilnu upotrebu znakova interpunkcije (tačke, zapete, tačke sa zapetom, upitnika, uzvičnika, dvije tačke, tri tačke, crte, zagrade, navodnika) u pisanom i kucanom tekstu. Očekuje se da nastavnik učenicima ukaže i na mogućnosti i ograničenja prilikom kombinovanja interpunkcijskih znakova (npr. dozvoljeno pisanje zapete iza tačke na kraju skraćenice, ali i nemogućnost pisanja tačke na kraju rečenice koja se završava skraćenicom sa tačkom).

Preporučuje se korelacija sa nastavnim sadržajem iz jezika – pravilno pisanje zapete može se uvježbati pri obradi zavisnih rečenica i naporednih odnosa.

Preporučuje se korelacija i sa nastavnim sadržajem iz stilistike – poželjno je prilikom obrade naučnog funkcionalnog stila obraditi i funkciju zagrade, oznake za fusnotu, razlike u pisanju crte u odnosu na crticu i sl.

Ponoviti sa učenicima pravila upotrebe razmaka u kucanom tekstu (space, eng.), prilikom kucanja znakova interpunkcije. Potrebno je učenicima ukazati na razliku u kucanju navodnika na engleskoj i srpskoj tastaturi, mogućnosti kucanja teksta u kurzivu (Italic), umjesto kucanja navodnika.

**Preporučeni broj časova: 4**

*Usmeno izražavanje*. Preporučuje se kontinuirano podsticanje učenika da na redovnoj nastavi i van nje govore na teme iz jezika, književnosti i kulture, kao i redovno ukazivanje na smisao i značaj njegovanja govorne kulture.

**Preporučeni broj časova: 3**

*Pismeno izražavanje.* U okviru ove teme planirana je izrada četiri pismena zadatka i pisanje unapređene verzije pismenog zadatka (ispravka pismenog zadatka). Kao i u prethodnim razredima, priprema za izradu pismenih zadataka je kontinuirana djelatnost i ne ograničava se samo na jedan čas (prije izrade pismenog zadatka). Pismeni zadatak se radi pisanom latinicom. Preporuka je da se ispravka pismenog zadatka radi pisanom ćirilicom.

**Preporučeni broj časova: 16**

1. Standardi obrazovnih postignuća dostižu se **na kraju općeg srednjeg obrazovanja**. Isti standard (ili njegov dio) aktivirat će se više puta tokom školske godine, odnosno do kraja srednjeg obrazovanja, ali uz pomoć različitih ishoda. Takvo postupanje osigurava dosezanje sve višeg i višeg nivoa pojedinačnih učeničkih postignuća, a učenička znanja, vještine i sposobnosti se neprestano sagledavaju iz novih uglova, utvrđuju, proširuju i sistematiziraju.

S obzirom na složenost predmeta Bosanski jezik i književnost i oblasti unutar predmeta, neophodno je postupno ostvarivati sve standarde kroz sve četiri godine srednjoškolskog obrazovanja, ali pojedini standardi se mogu vidjeti i kao konkretnije povezani sa određenim ishodom. [↑](#footnote-ref-1)
2. Standardi obrazovnih postignuća dostižu se **na kraju općeg srednjeg obrazovanja**. Isti standard (ili njegov dio) aktivirat će se više puta tokom školske godine, odnosno do kraja srednjeg obrazovanja, ali uz pomoć različitih ishoda. Takvo postupanje osigurava dosezanje sve višeg i višeg nivoa pojedinačnih učeničkih postignuća, a učenička znanja, vještine i sposobnosti se neprestano sagledavaju iz novih uglova, utvrđuju, proširuju i sistematiziraju.

S obzirom na složenost predmeta Bosanski jezik i književnost i oblasti unutar predmeta, neophodno je postupno ostvarivati sve standarde kroz sve četiri godine srednjoškolskog obrazovanja, ali pojedini standardi se mogu vidjeti i kao konkretnije povezani sa određenim ishodom. [↑](#footnote-ref-2)